text:
Kralendijk – No tin mester di kombensé bonerianonan kon balioso naturalesa ta. Esaki pasobra prosperidat i bienestar riba nos isla den un grado importante ta dependiente di nos flora i founa ekstraordinario, entre otro un rikesa sin presedente na koral. Na aña 1960 kaba Boneiru konsientemente a skohe pa un desaroyo sostenibel ku preservashon di kultura i naturalesa. 50 aña pasá e anterior plantashi Washington a haña státus di parke nashonal i 10 aña despues e parke marino a sigui.
Por lo tantu komo Kolegio Ehekutivo nos por haña nos mes den e Plan di Maneho pa Naturalesa i Medio Ambiente Hulanda Karibense ku dia 24 di aprel último gabinete hulandes a publiká i ku ta konektá perfektamente riba nos propio Plan di Naturalesa Boneiru ku resientemente nos a presentá na Konseho Insular pa aprobashon. Naturalesa na Boneiru no ta di balor pa Hulanda so, pero pa henter mundu, asina gobièrnu hulandes ta enfatisá. Enberdat Boneiru tin ekosistemanan úniko, na kua nos ta gradisí entre otro nos fama komo paradiso pa sambuyadó.
Ophetivo di e Plan di Maneho pa Naturalesa i Medio Ambiente ta pa promové preservashon i rekuperashon di naturalesa na Boneiru i nos islanan ruman Sint Eustatius i Saba. Na tur tres isla naturalesa ta bou di preshon. Asina por bisa ku kalidat di e refnan di koral i ku esei henter bida bou di laman durante e último dékadanan a deteriorá konsiderabelmente.
E menasa ta bini prinsipalmente di pafó: kontaminashon di oséanonan, entre otro pa motibu di bashamentu di awa shushi no-purifiká i otro tipo di shushi, manera kantidatnan enorme di plèstik. Kambio di klima ta hasi esaki mas pió ainda. Riba tera ta e miles di kabritu i buriku ku ta kana lòs ku ta kometé un asalto riba nos biodiversidat.
E plan di maneho pa naturalesa di gobièrnu hulandes no por a stòp e desaroyo aki sufisientemente. A bira tempu pues pa un vershon nobo ku medidanan ku ta bai mas leu. Entretantu protehá so no ta sufisiente mas, mester invertí tambe fuertemente den rekuperashon. Den e sentido aki e plan ta kompletamente den liña ku nos ambishon pa bira un Blue Destination, kaminda un desaroyo sostenibel ku preservashon di naturalesa i kultura ta para sentral.
Vários ministerio, asina e plan ta mustra, ta dispuesto pa den e añanan binidero kontribuí finansieramente pa salbaguardá naturalesa i mehorá medio ambiente na Hulanda Karibense. No ta fásil pa determiná si e suma ku nan ta primintí ta sufisiente, pero e
konklushon ku for di awor por saka kaba ta ku e kontribushon di Boneiru mes no por ta grandi.
E kompensashon liber ku anualmente nos ta risibí for di e fondo di BES pa hopi aña kaba ta muchu abou pa por ehekutá nos tareanan insular manera mester ta, prinsipalmente den kaso di eliminashon di retraso. E echo aki ta obligá Kolegio Ehekutivo pa hasi eskohonan imposibel for di un kantidat grandi di prioridat, un mas urgente ku otro.
Banda di esei durante e último añanan pobresa a oumentá konsiderabelmente. Ya for di promé ku krísis di corona 4 di kada 10 kas di famia tabatin un entrada ku ta bou di e mínimo di eksistensia. Ministerio di Asuntunan Sosial i Empleo a primintí di tapa e buraku entre sueldo mínimo i ònderstant i loke ta nesesario pa alkansá fin di luna, pero pa hopi aña ainda hopi boneriano na promé lugá lo tin ku wak kon pa sobrebibí. Nan tin hopi otro preokupashon ku no ta naturalesa.
Un otro sirkumstansia ta kresementu di poblashon. Prinsipalmente pa motibu di imigrashon esaki den 10 aña di tempu a oumentá di 13.000 pa mas òf ménos 21.000. Un kresementu mas aleu, manera Ofisina Sentral di Estadístika ta pronostiká, ta nifiká mas kas, mas infrastruktura, mas uso di koriente, mas shushi… Esaki ta suprayá e nesesidat pa un maneho di establesimentu duradero, tambe na interes di outentisidat di nos isla.
I awor nos turismo: nos ta para pa un kresementu responsabel i paralelo na esei nos ke kambia e aksento i poné riba turismo di kalidat, riba bishitantenan ku ta bini pa e karakterístikanan di e Boneiru outéntiko: naturalesa, kultura i trankilidat. Esei no ta bai di un dia pa otro. Nos no por eliminá e entradanan di e tipo aktual di turismo krusero i e aporte di esei na empleo den un solo tiru. Pa medio di maneho di preis (oumentá impuesto pa pasaheronan krusero) i mehorashon di produkto nos ta purba atraé un grupo di enfoke mas selektivo ku, pa loke ta trata tamaño i interes, ta pas mas mihó serka Boneiru.
Un otro realidat ta e forsa di ehekushon di e aparato gubernamental insular. Komo konsekuensia di e Akuerdo Intergubernamental ku ministerio di Asuntunan Interno i Relashonnan den Reino nos a kuminsá un trayekto pa mehorá esaki. Sinembargo por lo pronto e departamentu ku ta okupá su mes ku naturalesa i medio ambiente no ta sufisientemente ekipá pa duna un aporte signifikativo na ehekushon di e Plan di Maneho pa Naturalesa i Medio Ambiente.
Si gabinete hulandes realmente ta haña naturalesa di Boneiru asina balioso manera nan a formulá den e Plan di Maneho pa Naturalesa i Medio Ambiente, e ora ei ta bon si e mandatarionan konserní sigui ehèmpel di ministerio di Enseñansa, Kultura i Siensia ku den término di algun aña a logra hisa kalidat di enseñansa na Hulanda Karibense for di leu bou di nivel te na un sufisiente fuerte.
Na e momentunan aki tur nos atenshon i energia ta dirigí riba salú públiko i suavisashon di e impakto sosial i ekonómiko di e krísis di corona. Esaki no ta nifiká ku nos komo Kolegio Ehekutivo di Boneiru no ta dispuesto pa hasi tur loke ta na nos alkanse pa salba un di e ekosistemanan mas ekstraordinario den henter reino hulandes. Nos ta verwagt meskos di gabinete hulandes.
Kolegio Ehekutivo di Boneiru
KABINET OVERVRAAGT BONAIRE
Kralendijk – Bonairianen hoef je er niet van te overtuigen hoe waardevol de natuur is. De welvaart en het welzijn op ons eiland zijn immers in belangrijke mate afhankelijk van onze bijzondere flora en fauna waaronder een ongekende rijkdom aan koraal. Al in 1960 koos Bonaire welbewust voor een duurzame ontwikkeling met behoud van cultuur en natuur. 50 jaar geleden kreeg de voormalige plantage Washington de status van nationaal park, 10 jaar later gevolgd door het marine park.
Als Bestuurscollege kunnen wij ons dan ook vinden in het op 24 april jl. door het kabinet gepubliceerde Natuur- en milieubeleidsplan Caribisch Nederland 2020-2030 dat naadloos aansluit op ons eigen Natuurplan Bonaire dat onlangs ter vaststelling aan de Eilandsraad is voorgelegd. De natuur op Bonaire is niet alleen voor Nederland van waarde, maar voor de hele wereld, benadrukt de regering. Bonaire heeft inderdaad unieke ecosystemen waaraan wij onder meer onze faam als duikersparadijs danken.
De doelstelling van het Natuur- en milieubeleidsplan is behoud en herstel te bevorderen van de natuur op Bonaire en onze zustereilanden Sint Eustatius en Saba. Op alle drie eilanden staat de natuur onder druk. Zo is de kwaliteit van de koraalriffen en daarmee het gehele onderwaterleven de afgelopen decennia hard achteruitgegaan.
De bedreiging komt grotendeels van buitenaf: de vervuiling van de oceanen, onder meer door het ongezuiverd lozen van afvalwater en zwerfvuil zoals enorme hoeveelheden plastic. De klimaatverandering doet daar nog een schepje bovenop. Op het land zijn het de vele duizenden loslopende geiten en ezels die een aanslag plegen op de biodiversiteit.
Het vorige natuurbeleidsplan van de regering heeft het tij onvoldoende kunnen keren. Het was dus hoog tijd voor een nieuwe versie met verdergaande maatregelen. Intussen is beschermen alleen niet meer voldoende, er moet ook fors worden geïnvesteerd in herstel. In die zin is het plan geheel in lijn met onze ambitie een Blue Destination te worden waarin een duurzame ontwikkeling met behoud van natuur en cultuur centraal staat.
Meerdere ministeries, zo blijkt uit het plan, zijn bereid de komende jaren financieel bij te dragen aan het veiligstellen van de natuur en het verbeteren van het milieu in Caribisch Nederland. Of het bedrag dat in het vooruitzicht wordt gesteld voldoende is laat zich lastig bepalen, maar de conclusie die nu al wel kan worden getrokken is dat de bijdrage van Bonaire zelf niet groot kan zijn.
De vrije uitkering die wij jaarlijks uit het BES-fonds ontvangen is al jaren te laag om onze eilandelijke taken naar behoren uit te voeren, met name bij het wegwerken van
achterstanden. Dat gegeven dwingt het Bestuurscollege onmogelijke keuzes te maken uit een overvloed aan prioriteiten, de een nog urgenter dan de ander.
Daarnaast is de armoede de afgelopen jaren fors opgelopen. Al voor de coronacrisis hadden vier van de tien huishoudens een inkomen onder het bestaansminimum. Het ministerie van SZW heeft toegezegd de kloof tussen minimumloon en uitkeringen en wat nodig is om de maand rond te komen te dichten, maar veel Bonairianen zullen nog jaren vooral bezig zijn met overleven. Die hebben heel andere zorgen dan de natuur.
Een andere omstandigheid is de groei van de bevolking. Die is vooral door immigratie in 10 jaar tijd van 13.000 naar circa 21.000 toegenomen. Een verdere groei, zoals het CBS voorspelt, betekent meer huizen, meer infrastructuur, meer energieverbruik, meer afval… Dat onderstreept de noodzaak van een duurzaam vestigingsbeleid, mede in het belang van de authenciteit van ons eiland.
En dan het toerisme: wij staan voor een verantwoorde groei en willen parallel daaraan het accent verleggen naar kwaliteitstoerisme, naar bezoekers die komen voor de kenmerken van het authentieke Bonaire: natuur, cultuur en rust. Dat gaat niet van de ene op de andere dag. De inkomsten van het huidige type cruisetoerisme en de bijdrage daarvan aan de werkgelegenheid kunnen we niet in een keer afschrijven. We proberen door prijsbeleid (verhoging van de tax voor cruisepassagiers) en productverbetering een selectievere doelgroep aan te trekken die qua omvang en interesses beter past bij Bonaire.
Een andere realiteit is de uitvoeringskracht van het eilandelijke overheidsapparaat. We hebben als uitvloeisel van het Bestuursakkoord met het ministerie van Binnenlandse Zaken en Koninkrijksrelaties een traject ingezet deze te verhogen. Vooralsnog is de afdeling die zich bezighoudt met natuur en milieu is echter onvoldoende toegerust om een significante bijdrage te leveren aan de uitvoering van het Natuur- en milieubeleidsplan.
Als het kabinet de natuur van Bonaire daadwerkelijk zo waardevol vindt als het in het Natuur- en milieubeleidsplan heeft opgeschreven, dan is het goed als de betrokken bewindslieden een voorbeeld nemen aan het ministerie van Onderwijs, Cultuur en Wetenschap dat er in is geslaagd de kwaliteit van het onderwijs in Caribisch Nederland in enkele jaren van ver ondermaats naar een dikke voldoende te tillen.
Op dit moment is ons aller aandacht en energie gericht op de volksgezondheid en het verlichten van de sociaal-maatschappelijke en economische impact van de coronacrisis. Dat neemt niet weg dat wij als Bestuurscollege van Bonaire bereid zijn alles te doen wat in ons vermogen ligt om een van de bijzonderste ecosystemen van het land te redden. Wij verwachten hetzelfde van het kabinet.
Het Bestuurscollege van Bonaire


c: text/html

text:
Siman pasa Lab HOH a celebra Medical Laboratory Professional Week. E aña aki mundialmente ta celebra esaki entre 22 cu 28 di april. En conexion cu esaki ta duna aprecio na e trabao cu e profesionalnan di laboratorio ta haci. Lab HOH kier enfatisa e importancia di e trabou cu e analistanan, laborant y tur cu ta traha den laboratorio ta haci y p’esey kier informa comunidad y pashentnan tocante e balor di nan trabou.
E trabou di analista na Lab ta encera cu nan ta analisa sanger, orina, af etc. y esaki ta yuda e dokternan pa asina por diagnostica pa asina percura pa duna e pashent un bon tratamento pero tambe e ta pa prevencion di enfermedad.
Sra. Cyrielle Laclé-Diaz, analista di Lab HOH, a duna di conoce cu via e testnan di laboratorio e dokternan por sigui e desaroyo di tratamento medico. Loke cu nan ta haci den laboratorio ta confirma e diagnose a base di loke dokter ta pensa cu e pashent tin. Tambe asina aki, dokternan ta mira cu loke nan ta dunando, esta cierto remedinan, ta bayendo bon. Aparte di esey den laboratorio nan ta analisa e biopnan, unda ta mira si esaki ta maligno of benigno.
Lab HOH tin un orario specifico pa brinda servicio pa publico pero nunca ta cera. Nan ta traha 24 ora y 7 dia pa siman pa asina aki e pashent na Hospital por haya un miho diagnostico y un miho continuacion di su tratamento medico.
Sra. Laclé-Diaz ta conta cu a plania diferente actividad p’e personal di laboratorio durante e siman aki. Dialuna e personal di laboratorio a duna e pashentnan un treat extra, unda cu nan por a haya un muffin, cupcake y buscuchi. Tur esaki cu un gradicimento y alabes conscientisa riba e siman importante di Lab HOH. E celebracion a continua diamars atardi cu un hersengymnastiek pa e trahadonan. Parti mainta a tene un chekeo di glucose y colesterol pa ful e personal di Hospital. E acogida tabata basta grandi unda cu 141 colega di Hospital a acudi y nan reaccion tabata hopi great.
Otro actividadnan entre otro tabata e wega tan conoci “mens erger je niet” y diaranson y diahuebs a sigui cu e celebracion di siman di laboratorio na nan localidad di Microbiologia na Sasaki. “E fastioso na trabou ta cu bo no ta haya chens pa comunica of pasa pret hunto, paso nos ta druk cu e trabou diario. P’esey nos a organisa e actividadnan aki pa pasa pret hunto y di biaha tin un tiki teambuilding”, asina Cyrielle a duna di conoce. E siman di laboratorio a termina diasabra cu un “Car Rally Scavenger Hunt” unico y interactivo. El a gradici su coleganan p’e trabou duro cu nan ta haci, pasobra sin nan, e laboratorio no por brinda e servicio necesario pa e pashent. Tambe el a gradici tur pashent pa nan sosten y confiansa den nan.
Pabien na tur profesionalnan den laboratorio cu nan “Medical Laboratory Professional Week”!

robotstxt: allowed

filter: keep


text:
Mientras cu na nivel di Caribe Hulandes a bin cambio den liderazgo den KPMG, aki na Aruba tambe tin un lider nobo na cabes di e oficina local. Cu esey KPMG ta cla pa sigui desaroya y alcansa e siguiente nivel di crecemento den e mercado di Caribe Hulandes.
Desde dia 15 di juli 2015, Raymond Begina a bira e Presidente nobo di KPMG den Caribe Hulandes y Surnam. E tin un trayectorio largo di liderazgo den KPMG, cu un conocemento amplio den e industria di āconsultancyā. E ta partner den e departamento di āAdvisory Servicesā na KPMG DC&S y tabata responsabel tambe pa asuntonan comercial.
E nombracion di Raymond Begina como Presidente a bin ora Lindomar Scoop a baha for di e funcion, despues di 5 aƱa na timon di e organisacion. E ultimo aki ta un partner tambe den KPMG DC&S den e departamento di Audit. Lindomar Scoop a traha 8 aƱa na Aruba y a regresa Corsou ora cu el a asumi e funcion di Presidente di KPMG.
Pa loke ta e oficina di KPMG na Aruba, desde salida di Indira Solognier, a apunta Wim Grootveld como e lider pa e oficina. E ultimo aki ta un Accountant cu 11 aƱa di experencia y bibando na Aruba desde 2014 caba y gusta e cultura di nos isla.
Cu e cambio den liderazgo na nivel di Caribe Hulandes, ta intencion di Lindomar Scoop pa ta hopi mas envolvi awor cu clientenan pa e servicio di Audit, tanto na Corsou pero specialmente na Aruba unda e lo cuminsa bishita regularmente atrobe. Intencion ta pa brinda mas sosten na e oficina na Aruba, cu ta conta cu 14 profesional activo cu ta traha diariamente cu masha pasion y dinamismo den e servicio di Audit y Advisory.
KPMG Caribe Hulandes & Surinam ta parti di e red mundial di KPMG International y tin mas di 150 profesional masha pasiona trahando riba tereno di servicionan di Audit y Advisory. KPMG DC&S ta enfoca riba e 5 sectornan mas importante den nos economia, esta e sector financiero, sector publico, sector di salubridad, energia y industria di telecomunicacion. Den e region Caribe Hulandes y Surnam, KPMG tin ademas di su oficina na Aruba, oficinanan na Surnam, Boneiro, Sint Maarten, Cuba y Corsou.


text:
Resultadonan di Beisbòl Liga Grandi ayera:
- Colorado Rockies a pèrdè di New York Mets ku skor di 12-3
- Oakland Athletics a pèrdè di Toronto Blue Jays ku skor di 4-2
- Texas Rangers a derota Minnesota Twins ku skor di 6-5
- Milwaukee Brewers a pèrdè di Chicago Cubs ku skor di 9-2
- New York Yankees a derota Cleveland Indians ku skor di 8-6
Didi Gregorius a konektá 1 hit den 4 turno na bate ku 1 kareda anotá. Didi tin un promedio di .262
- Pittsburgh Pirates a gana St. Louis Cardinals ku skor di 10-5
- Los Angeles Angels a derota Kansas City Royals ku skor di 7-6
- Cincinnati Reds a derota Los Angeles Dodgers ku skor di 10-3
Kenley Jansen no a picha den e partido aki
- Washington Nationals a pèrdè di San Francisco Giants ku skor di 3-1
Partidónan di Liga Grandi pa awe:
- Chicago Cubs kontra Chicago White Sox
- Oakland Athletics kontra Baltimore Orioles
- New York Yankees kontra Toronto Blue Jays
- Pittsburgh Pirates kontra New York Mets
- Seattle Mariners kontra Boston Red Sox
- Arizona Diamondbacks kontra Atlanta Braves
- Tampa Bay Rays kontra Texas Rangers
- Cleveland Indians kontra Minnesota Twins
- Detroit Tigers kontra Houston Astros
- Los Angeles Angels kontra Kansas City Royals
- Philadelphia Phillies kontra Milwaukee Brewers
- Miami Marlins kontra St. Louis Cardinals
- San Diego Padres kontra Colorado Rockies
- Cincinnati Reds kontra Los Angeles Dodgers
- Washington Nationals kontra San Francisco Giants
Resúmen:
- Sharnol Adriano lo no regresá otro temporada komo mènedjer di e ekipo di Rojos del Aguila de Veracruz, esei ta loke Jose Mansur Galan dirigente di e ekipo a bisa ayera. Segun e dirigente e ekipo tabata tin un mal aña. Sharnol a tuma e ekipo na final di mei ultimo ora e ekipo di Liga Mehikano di Beisbòl tabata tin un rèkert di 19-29. Aktualmente a ekipo ta den bòm di e table di posishon, faltando dos partido pa e temporada ku un rèkert di 47-65.
Tripel A
- Roger Bernadina no a konektá hit den 3 turno na bate ku 1 base por bola i 1 kareda anotá pa Albuquerque Isotopes. Roger tin un promedio di .264
- Sharlon Schoop a konektá 1 hit den 2 turno na bate ku 2 base por bola, 2 kareda anota i 1 empuha. Sharlon tin un promedio di .208
Klase A
- Gianfranco Wawoe a konektá 3 hit for di kua 1 doblete den 4 turno na bate ku 1 base roba i 2 anotá pa Clinton LumberKings. Gianfranco tin un promedio di .278
- Carlton Daal a konektá 1 hit den 4 turno na bate ku 1 base roba pa Daytona Tortugas. Carlton tin un promedio di .263
- Juremi Profar a konektá 1 doblete den 5 turno na bate ku 1 kareda anotá pa Hickory Crawdads. Juremi tin un promedio di .297
- Darren Seferina no a konektá hit den 4 turno na bate pa Peoria Chiefs. Darren tin un promedio di .285
- John Polonius no a konektá hit den 4 turno na bate pa San Jose Giants. john tin un promedio di .205
Liga di Nobato
- Terrence Josephina a konektá 4 hit for dia kua 1 honron(3) den 5 turno na bate ku 3 kareda anotá i 4 empuha pa DSL Braves. Terrence tin un promedio di .284
- Ildion Martina a konektá 2 hit for di kua 1 doblete den 5 turno na bate ku 2 kareda anotá i 1 empuha pa DSL Braves. Ildion tin un promedio di .159
- Raysheandall Michel no a konektá hit den 5 turno na bate ku 1 kareda anotá pa DSL Braves. Raysheandall tin un promedio di .287
- Chris Pieters a konektá 1 hit den 4 turno na bate den su debut pa e ekipo di Cubs den Arizona League. Chris tin un promedio di .311 i anteriormente tabata den e Dominican Summer League
- Alexander Rodriguez no a konektá hit den 4 turno na bate pa DSL Rays. Alexander tin un promedio di .293
- Kirvin Moesquit a konektá 1 hit den 4 turno na bate pa GCL Orioles. Kirvin tin un promedio di .276
- Nelmerson Angela a salba su 1 partido di temporada, pichando 3 entrada, premitiendo 1 kareda riba 4 hit miéntras ku e la poncha 5 batido. Nelmerson tin un rèkert di 2-1 ku 1 partido salba i efektividat di 1.64 den 7 aparishon
- Urwin Juaquin a konektá 1 hit den 4 turno na bate ku 1 base roba i 1 kareda anotá pa DSL Reds. Urwin tin un promedio di .252
Liga Independiente
- Curt Smith a konektá 1 hit den 3 turno na bate ku 1 base por bola pa Lincoln Saltdogs. Curt tin un promedio di .305
- Shairon Martis no a risibí desishon pichando 8 entrada sin permití kareda riba 4 hit, miéntras ku e la poncha 4 batido. Shairon tin un rèkert di 6-2 ku un efektividat di 3.58 den 12 salida


text:
June 4, 2022
Adaptashon den Servisio pa Públiko
Biblioteka ku adaptashon di servisio.
Biblioteka Nashonal Kòrsou ta informá ku dia 6 di yüni nos lo tin servisio di fia buki na kliente.
Djamars 7 di yüni nos lo bai tin servisionan adaptá te ku dia 1 di yüli.
Dia 13 te ku 18 di yüni nos lo bai tin nos Pop-Up Biblioteka.
Sigui nos Facebook Biblioteka Nashonal Korsou òf nos website www.bnkcuracao.com pa keda na altura.
Nos diskulpa pa e inkonbiniensia ku e por trese kune I ta hasi un supliká pa tuma kontakto ku BNK (+5999-6705719) prome ku bini BNK.


text: Resientemente Bonerinaanse Sport Federatie (BSF), ku ta e federashon madre di deporte aki na Bonaire, ku tin komo un di su metanan pa sali na vanguardia di su miembronan, a risibí e informashon ku preisnan pa inskribí/registrá na Kamara di Komersio (KvK) lo bai subi entrante promé di yanüari 2022 tambe pa federashon nan di deporte di Boneiru. BSF den representashon di un gran mayoria di su miembronan, a tuma nota di e subida di preis aki, i pa medio di un karta dirigí na KvK e siman aki a informá nan ku nos miembronan no ta di akuerdo ku e subida aki. Mirando ku ningun federashon di deporte no ta risibí supsidio di ningun organisashon ni di Gobièrnu di Boneiru, manera ta kustumber na Hulanda pa federashonnan di deporte, ademas e federashon- òf klupnan ta haña ku KvK no tin ningun balor adishonal agregá pa ku nan deporte, komo tal BSF representando e federashonnan deportivo di Boneiru, no ta di akuerdo ku e subida aki i ta deseá pa por haña un sita ku KvK i hiba un kombersashon ku pa por papia riba esaki i pa wak si por yega na un otro palabrashon òf akuerdo pa tur federashonnan di deporte aki na Bonaire. Un di tarea nan ku KvK tin pa su miembronan ku ta inskribí serka nan ta, pa promové tur federashon di deporte tantu lokal komo internashonal, lamentablemente esaki no ta pasando pa ku deporte, ademas KvK tampoko no ta yuda e federashon- òf klupnan pa yega na fondo òf yudansa pa por traha riba nan statutonan i otro dokumentonan pa nan por registrá na KvK i tambe pa por buska fondo pa sigui promové deporte. Deporte na Boneiru a bira un di e medio nan mas esensial pa ku kombatimentu di problemanan bou di nos hóbennan, ta bon pa menshoná ku deportenan na Boneiru ta funshoná a base di forma boluntario. Ta asina ku kasi tur organisashon deportivo no ta kobra kontribushon na nan miembronan. Pa e motibunan aki mes nos ta kere ku no ta hustu pa kobra sumanan kuantioso pa ta inskribí na KvK, sin ku ta risibí nada bek. Nos ta spera ku KvK ta konsiente ku si e organisashonnan deportivo stòp ku nan trabou boluntario pa ku e hubentut, e hóbennan lo bai skohe e kaminda robes, ku por tin konsekuensianan fatal i desastroso pa nos hóbennan i komunidat, i si esaki pasa, ningun kas o negoshi lo ta safe i sigur mas na Boneiru i asta nos hóbennan ku ta futuro nan di Boneiru, por resultá den prison. Nos ta kere ku ningun instansia òf hende lo ke esaki, komo tal nos ke pidi koperashon i komprenshon pa e ku e kobransa na e federashon- i klupnan deportivo. BSF ta spera mas pronto posibel por haña un sita ku KvK pa por papia riba e tópiko aki, di manera ku nos por informá nos miembronan di e resultado di nos sita i kombersashon ku KvK. BSF tei bek pa sali na vanguardia di tur su miembro nan i esaki ta e promé mandato ku BSF a risibí di parti di su miembro nan pa atendé pa nan, i nos di bestür sigur ta mira esaki komo algu importante pa nos miembro nan mirando ku si nos ke pa federashonnan deportivo por ofisialisá i registrá nan mes na Kvk, mester tene kuenta ku e preis ku lo bai kobra pa inskripshon. Sigun e presidente di BSF Eric Soleana, KvK mester tene kuenta ku federashon ku ya kaba tabata paga basta sèn pa nan por ta registrá na Kvk, mester bini un maneho pa por tin diferensia entre instansianan ku ta hasi negoshi pa hiba ganashi, i ku federashon/ klupnan nan di deporte ku ta ofresé deporte na nos hóbennan pa nan propio desaroyo mental i físika, no por pone federashon nan di deporte riba e mesun nivel di kobransa ku un kompania. Señor Soleana ta sera e komunikado bisando ku e ta spera pronto riba un sita ku KvK i ta deseá henter e pueblo di Bonaire engeneral i e deportistanan en partikular tur kos bon den aña 2022.


text:
Kriterionan pa ta un nominado pa POTY :
- E persona mester ta bibá na Boneiru.
- E mester tin boluntat i habilidat pa traha ku mucha.
- E mester tin un aktitut sumamente positivo.
- Su meta no mester tin nada komersial.
- E aktividat mester ta duradero i mester tin un toke sosial, kultural i edukativo.
Dia 1 di febrüari último Bonaire Lions Club a kumpli 58 aña di eksistensia. Durante di e selebrashon presidente Edelmira Carolina a hasi un donashon na dirigente di Formashon Musikal Krioyo.
Bonaire Lions Club a eligí tambe e POTY (Person Of The Year) di aña 2019. Ta un proyekto ku Bonaire Lions Club ta hasiendo ya pa 30 aña i ta un homenahe anual na un hende den nos komunidat ku a sobresalí den su trabounan boluntario pa sea nos hóbennan óf grandinan. E POTY ta Francel Celestijn ku ta hasi trabounan boluntario riba tereno di hóben.
Un persona ku pa basta tempu kaba ta hopi aktivo riba tereno di formashon musikal di hóbennan. Semper e tabatin interes pa lanta un agrupashon musikal krioyo ku ta konsistí di solamente hóben. Asina el a lanta e agrupashon Formashon Musikal Krioyo ku ta kosechando hopi éksito.
PERSON OF THE YEAR (POTY) 2019 pa Bonaire Lions Club
Francel Celestijn (2 di nov. 1962 -Boneiru) semper a traha komo boluntario ku hóbennan riba tereno musikal.
Den pasado diferente músiko aktual a pasa serka Francel entre otro: Dwight Leoneta, Yairo Everts, Raul Piar, Stròngòlò i asina hopi mas.
Pa 2 aña siguí den aña ‘90 Francel a organisá Festival di tumba hubenil. Tambe Francel a partisipá ku su hóbennan na Festival di tumba di Antia, kaminda Boneiru a bai ku e título máksimo. Den aña 2015 el a kuminsá ku un banda musikal Krioyo, ku ta hiba e nòmber di Formashon Musikal Krioyo, mihó konosí komo FMK.
Semper Francel tabata biba ku su soño pa forma un agrupashon musikal kultural ku solamente nos hóbennan, pa asina e por pasa su konosementu musikal over pa e hóbennan.
El a kuminsá ku 2 hóben i a sigui yuda e hóbennan aki boluntariamente, a bini tambe algun hóben mas aserka ku kier a siguí desaroyá nan mes tantu riba kuarta i algun instrumènt rítmiko. Ku e hóbennan akí el a disidí di forma un agrupashon musikal i a kuminsá ku e parti di práktika den grupo ku e hóbennan na su kas mes. E práktikanan di e agrupashon a kuminsá den fin luna di mart di e aña 2015 i e promé presentashon tabata den e festival di kanto krioyo hubenil di e mes un aña ei. Mirando kon e banda aki a presentá, FMK a haña un invitashon pa partisipá den luna di òktober na Kòrsou durante un festival di músika pa antia.
Den aña 2016 FMK a bai ku e premio máksimo i 2da finalista durante e festival kanto Krioyo hubenil. Tambe FMK a presentá 2 biaha na Hulanda (2017 I 2019), dia di Rincon na Tilburg. Na aña 2016 FMK a hasi presentashon na Kòrsou, riba dia di Himno i bandera. FMK for di ougùstùs 2015 ta un Fundashon i tur trabou ta sososdé dor di boluntario, meskos ku Francel . For di aña 2016 tur aña FMK a keda partisipá den Kanto Krioyo hubenil i tur aña FMK ta bai ku diferente premio. Na aña 2019 FMK a bolbe bai ku e premio máksimo durante di Kanto Krioyo hubenil .
Aktualmente Francel ta dunando lès di bas i kuarta na kas i ketu bai ta sigui buska talentonan hóben pa asina por sigui ku nan desaroyo.


text:
KRALENDIJK- Gerensia di Selibon a pidi mediador di gobièrnu pa organisá un referendem pa
trahadónan di Selibon pa medio di votamentu disidí kua sindikato nos ta deseá pa
representá nos kondishonnan di trabou na Selibon. Nos tur sa pakiko nos a yega asina
leu ku e gran mayoria di trahadónan a disidí ku nos no ta miembro mas di ABVO i nos a
inskribí na AFBW. Boso tur sa kon a laga nos kompañera Suyen na kaya te e mes
mester a paga su abogado pa defendé su kaso. No lubidá kon nos eks kolega Emsley
tambe mester a paga su propio abogado pa gana su kaso. Asina nos por menshoná
mas kaso kon nos a keda para nos so sin ningun defensa di parti di ABVO. Ta basta
awor , nos tin derecho meskos ku tur trahadó na Boneiru pa uni nos mes den un bon
sindikato pa sali pa nos interesnan. Awe nos kier splika nos kompañeronan di trabou ku
nos a tuma nota ku tin un persona, mandá ku ta kana intimidá te hasta menasa trahadó
pa nan no vota pa bai un sindikato nobo. E loke ta hasi e kaso pió ku e mes ta kana
bisa ku ta un hende di den staf a mand’é bai papia ku trahadónan. Ki derecho e tin, e
persona aki ta Fèfè Raphaela ku ayera a drenta Selibon via polítika i awe kier bin
pretendé di sa kuantu nos ku tin 10, 20, 25 i 30 aña ta traha na Selibon a sufri.; Nos kier
pidi Fèfè pa keda leu for di nos lucha i stòp inmediato i laga kada ken ku nan libertat pa
skohe e sindikato ku nan kier ta miembro di dje. Dikon ora miembronan di Bon Lab a
bandoná ABVO no tabatin tin tur e bochincha aki. Ta kiko tin antó ku ta hasi tantu
beheit asina. Robert Sanchez no a bisa ku laga korotonan bai, e no a menasa nos ku
nos ta pèrdè nos “kerstbonus”, e la yama nos traidor, ets. Ta kon nos por sigui ta den
un sindikato ku ta kontra trahadó i ta na fabor di dunadó di trabou. Selibon su
trahadónan ta esnan di mas mal pagá na Boneiru. Nos kier bisa boso tur. Si dado kaso
abo sintibo intimidá o menasá yega i denunsiá esaki serka bo lidernan nobo, ku ta
Franklin Domacasse, Feliciano Wanga. Nos kier atvertí ku nos lo no basilá pa hiba e
denunsia nan aki mas leu i si ta nesesario te serka, Ministerio Públiko. E derecho di e
trahadó pa afiliá na e sindikato di su preferensia ta sagrado garantisá komo derecho
humano no na Boneiru so sino rònt mundu. Nos ke pidi tur trahadó di Selibon keda
alerta e dianan ku ta bin. Nos lo bai organisá anochi di informashon pa asina boso sa
ku serka AFBW nos lo para ariba pa e servisio ta garantisá. Nos ta trankil i nos ke pa
boso tambe ta trankil. Nos ta bai e referendem aki ku un kurason trankil. Nos lucha ta
hustu, nos lucha ta ku un solo meta, esta defendé nos derechonan. Finalmente nos kier
pidi gerensia di Selibon, si boso ke berdaderamente pas laboral riba tereno di Selibon,
nos tin un súplika. Ni dirèkt ni indirekto no intimidá i menasá e trahadónan. Bieunan ta
bisa. Si bo no ke tin pleitu ku lagadishi, no planta bonchi kant’i trankera. Laga e
referendum tuma lugá i laga pa trahadónan disidí kua sindikato nan kier pa ta nan
representante legal na Selibon.
KRALENDIJK- Gerensia di Selibon a pidi mediador di gobièrnu pa organisá un referendem pa


text:
WILLEMSTAD — 20 – 21 yanüari 2016 na Laussane – Suisa último tratamentu.
- INISIO PA PROPIO REKONOSEMENTU OLIMPIKO PA PAIS KÒRSOU.
Federashon Deportivo i Olímpiko Kòrsou (FDOK) a drenta un periodo sumamente krusial i interesante pa Kòrsou komo pais i nos mundu deportivo en partikular. E pioneronan, esta Rein Persaud i Roy Bottse, a inisiá e asuntu aki na òktober 2008. Despues ku nan a entamá e proseso pa motivá e órgano deportivo mas altu na Kòrsou, e tempu ei CSF, pa kana e kaminda konforme reglanan stipulá, masha tantu a sosodé. Primeramente pa Kòrsou tin su propio organisashon Olímpiko i despues e deseo pa bai lucha pa logra propio rekonosementu olímpiko pa pais Kòrsou. E idea wòrdu lansá públikamente durante e kongreso nashonal di deporte, organisá pa diputado di deporte di e tempu ei sra. Alcala Walle den ITC dia 7 di mart 2009. Tambe a lanta den luna di mart 2009 komishon Begina ku mester a investigá e pasonan ku NAOC a realisá ku a kondusí na e karta/resolushon di 7 di mart 2009. E resultado di e komishon tabata nihil.
Manera ta konosí, e idea no a kai den bon tera den seno di NAOC, ku tabata e komité olímpiko di Antia Ulandes. NAOC a hasi tur esfuerso pa konvensé un ke otro, mustrando ku ya nan tin aprobashon kaba di Komité Olímpiko Internashonal, pa NAOC i su direktiva keda eksistí komo e representante di tur e islanan huntu, maske pueblo a ekspresá klaramente mediante un referèndem e deseo pa un kambio den struktura estatal, den kua Kòrsou (i St. Maarten) lo bira pais outónomo den reino entrante 10 -10 -10. Plannan di NAOC tabata pa sigui usa e bandera i himno di Antia. Ku otro palabra direktiva di NAOC ta kier a pone 10 -10 -10 un banda i dal bai manera nada no a kambia konstitushonal pa pais Kòrsou.
- INISIO PA MANTENE ANTIA DEN DEPORTE I ALABES MANTENE NAOC.
Realidat históriko ta prueba ku na yüli 2007 NAOC a logra konvensé kasi tur federashon di Antia pa firma un resolushon ku nan ta skohe pa keda huntu den Antia pasombra “ non of the islands will become autonomous as described by the United Nations”. Esei ta informashon por eskrito ku direktiva di NAOC a informá Komité Olímpiko Internashonal (KOI). Te awe e (mal)informashon inkorekto – por eskrito-, ta e kuchú doloroso den e lomba di pais Kòrsou. Ku esei lo a logra tambe ku direktiva di Nederlands Antilliaans Olympisch Comite lo por a keda sinta, apesar ku Antia no ta eksistí mas despues di 10-10-10. KOI ku NO tabata sa mihó, na promé instante a primintí pa koperá, pa NAOC i su direktiva keda eksistí. Despues IOC a tuma nota ku e fli no ta subi na pais Kòrsou pasombra CSF a pone mundu deportivo internashonal kompleto na altura ku e teritorio deportivo di pais Kòrsou ta hurisdikshon di Curacaose Sport Federatie (CSF) i ku NAOC no tin ningun outoridat pa representá pais Kòrsou despues di 10 – 10 -10. Ademas CSF a informá na nivel internashonal ku CSF lo sigui duna kabalmente kontenido na e eskoho formal di pueblo di Kòrsou, esta ku Kòrsou ta bira un pais outónomo i lo tin su propio representashon deportivo, ku su propio bandera i himno.
Den reunion general di CSF fecha 1 aprel 2009, federashonnan miembro di CSF a lanta e komishon statutario “CNOC” konsistí di representashon di direktiva, Federashonnan: sr. Wilfrido Coffi i sr. Kenneth Pieter i konseheronan sr. Persaud i Bottse. A logra surpasá bastante opstákulo i konfrontashon ku peritonan di NAOC. No mester lubidá ku federashonnan di deporte di Antia ta tin bestür ku hopi be tabata similar ku e direktiva di federashonnan deporte di Kòrsou. Ku otro palabra federashon di Antia tabata den realidat hopi be federashon Kurasoleño. Esei hopi be tabata kompliká e desaroyo pasombra e federashonnan di Kòrsou tabata miembro di CSF. Kier men hopi bestür tabata landa den dos awa. Un temporada hopi ferfelu, i turbulento ku a krea basta were were. Banda di NAOC i CSF tambe ta tin direkshon di SEDREKO ku a profilá su mes komo un ferviente sostenedó di NAOC i ku su manera “apart” di atendé ku supsidio pa federashonnan di Kòrsou.
- A BUSKA KONSEHO INTERNASHONAL
Na inisio di aña 2010 a kuminsá kana un trayektorio formal i kompliká. CSF, en partikular su komishon CNOC, ku a keda nombrá promé di aprel 2009 dor di reunion general yamá Curaçao Nationaal Olympisch Comité, a wanta duru, apesar di hopi atake personal. Un desaroyo importante tabata ku “CNOC” a logra haña konseho di e mundialmente famoso Instituto Asser pa derechi internashonal, situá na Den Haag – Hulanda. CNOC a konektá Curacaose Sport Federatie (awendia FDOK) ku profèser Blackshaw, un eksperto hurídiko den lei internashonal, spesialisá den deporte. Despues ku a analisá e dokumentonan, Blackshaw e yega na konklushon ku tin probabilidat pa Kòrsou yega na su propio komité olímpiko rekonosé pa IOC. Problema prinsipal pa Kòrsou ta regla 31.1 di “Charter” Olímpiko ku ta bisa ku pa KOI rekonosé un komité olímpiko e pais mester ta estado independiente rekonosé dor di komunidat internashonal. ( “ country” means independent state recognized by the international community) Riba konseho di “CNOC” a invitá professor Blackshaw pa bin splika hurídikamente kiko e ta pensa ta e chèns pa Kòrsou. Blackshaw a informá ku e ta premirá un proseso difísil i kompliká pero a duna di konosí ku e ta kere ku tin probabilidat. E pregunta sumamente krusial ta: kiko ta un estado independiente I kiko ta komunidat internashonal? Hecho ta ku NO tin ningun definishon formal eksistente ku ta duna direkshon pa un kontesta fiho. Ta netamente riba e falta di definishon klave riba kiko ta independensia i ki ora ta konsiderá un pais independiente, “CNOC” a konstruí e lucha ya konosí, pa pais Kòrsou haña rekonosementu olímpiko.
E regla ku awendia ta forma e opstákulo pa Kòrsou, a ser introdusí na 1996. Promé ku esei tur pais, teritorio òf parti di pais por a opta pa rekonosementu. P’esei Aruba tin su propio rekonosementu. E tempu ei esei tabata posibel. Pa motibunan di intento di gruponan separatista den vários pais, ku tabata trata uza rekonosementu olímpiko pa generá akseptashon polítiko, KOI a disidí adaptá e regla i a bin ku e formulashon manera e ta awor.
- PREPARASHON PA UN LUCHA LARGU I KOMPLIKA KU YEN OPSTAKULO
Miéntras tantu mei mei di tur movishon intensivo ku tabata tumando lugá, inkluso kontra-akshon for di Kòrsou su suela mes, kontra interes nashonal…., “CNOC” a sòru pa presentá statutonan nobo pa CSOF ku ta kumpli ku e eksigensianan stipulá den e Charter Olímpiko i tambe pa mínima sinku federashon di Kòrsou a adaptá nan statuto na e konstitushon nobo di pais I di CSOF i entregá nan petishon pa afiliá na nan federashon internashonal. Konforme Charter Olímpiko mester tin por lo ménos sinku federashon di deportenan olímpiko afiliá serka nan federashon internashonal. Awe Kòrsou tin diesun federashon afiliá internashonal.
Mester rekonosé ku CSF huntu ku “CNOC” a logra haña sosten di gobièrnu, ku a sinta nèt promé ku 10-10-10. Bou di guia di Blackshaw a entregá na mart 2011, e petishon pa rekonosementu formal di CSOF na KOI. Un logro importante tabata ku den aña 2010 Parlamentu di Kòrsou a aprobá un moshon unánimamente pa sostené CSOF den e lucha pa logra rekonosimentu olímpiko.
Den yüli 2011 KOI a tuma e desishon na Durban, Sut Afrika, ku ta kanselá rekonosimentu di NAOC, pero ku lo no rekonosé ningun komité olímpiko riba un di e islanan di èks Antia, pasombra nan no ta kumpli ku regla 31.1. Esaki ta kuadra eksaktamente ku e forma i kontenido ku NAOC a informá KOI esta ku “non of the islands will become autonomous as described by the United Nations”! Despues ku a risibí e kontesta di KOI, direktiva di CSOF a trata di drenta den kontakto ku KOI pero no a risibí kontesta. A base di konseho di Blackshaw I “CNOC”, e komishon ku a keda lantá den seno di CSOF ku e tarea eksklusivo pa hasi tur posibel pa CSOF wòrdu rekonosé komo komité olímpiko di Kòrsou, direktiva di CSOF a apuntá e bufèt FRORIEP RENGLLIE na Lausanne – Suisa, pa prepará i entregá e kaso na CAS, ku ta e korte di arbitrahe pa deporte na Suisa, fundá pa KOI. E kaso a wòrdu prepará seriamente entre e abogadonan na Suisa i e komishon CNOC di FDOK. Trabou ekstraordinario a keda desplegá pa “CNOC” pa kumpli ku tur eksigensia i kubri ku tur ángulo i asina fortifiká nos posishon hurídiko.
- VEREDIKTO: CAS NO TA OUTORISA PA DUNA VEREDIKTO DEN KASO DI KÒRSOU!!!!
Despues di a tuma kasi 9 luna, CAS a trata e kaso en ekstenso i entre otro a tene via video conference entre Lausanne – Kòrsou, ku tres tòp deportista di Kòrsou, bou di huramentu di sra. Liesbeth Hoefdraad, e tempu ei Presidente di nos Korte Superior! Nos atletanan a deklará firme ku nan ta atletanan di Kòrsou ku kier representá nan pais Kòrsou i ningun otro. CAS a duna di konosé ku e ta un kaso hopi kompliká mirando nos struktura konstitushonal.
Despues ku partidonan a presentá nan punto di bista na Suisa, CAS a tuma masha hopi tempu i diferente biaha a posponé e veredikto, pa konkluí finalmente ku CAS no ta haña su mes outorisá pa duna veredikto den e kaso di pais Kòrsou. E argumentu ku CAS a usa ta ku pa CAS no ta kla kiko ta “certain cases” manera ta menshoná den regla 62.1. di e Charter Olímpiko. E regla ta bisa ku desishon di hunta ehekutivo di KOI ta final pero den “certain cases” por aserka CAS pa apelashon. CAS a laga sa ku e hues, un profesor Afrikano yamá MKembe, ku a formulá e regla 62.1, a fayesé i nan no tin ningun informashon ku por yuda pa disidí kiko ta “certain cases”. Ademas nan tarea no ta pa duna interpretashon na “certain cases”. Ta bon pa informá ku CAS ta ser finansiá dor di KOI mes, i ku lo mester ta imparsial. Mester mustra riba e realidat ku ta masha poko biaha den historia di CAS, ta tin kaso kontra KOI mes i CSOF a sinti ku CAS no ta loke ta ser pretendé. A proseso na CAS a kosta hopi sèn i CSOF a konkluí ku e aspekto ei lo ta loke KOI ta trata di logra, esta pa CSOF legumai e asuntu numa. KOI kosta loke kosta, kier evitá un derota hudisial pasombra segun nan tin algun otro pais ku ta wardando pa wak kon e kaso di CSOF lo kristalisá. Konseheronan den CNOC ta di opinion ku e kaso di Kòrsou ta úniko i ku esei no ta krea niun presedente.
- A BAI KORTE DEN PROME INSTANSHA NA SUISSA
Despues CSOF a analisá e desishon di CAS a yega na konklushon ku KOI ta diskriminá CSOF, formalmente Kòrsou ku su pueblo en partikular su mundu deportivo i ku esei ta violashon fragante di nos derechinan komo pueblo. Den realidat esei ta e keho prinsipal kontra di KOI ku a wòrdu entregá na Korte den Promé Instansha den e “Kanton Vaud” na Suisa ku ta e distrikto den kua KOI ta establesé. Despues di e turno atministrativo a bini un tratamentu visual ku e abogadonan di CSOF, inkluso sr. Roy Bottse, kaminda a deliberá i presentá e posishon di CSOF dilanti. Komo prueba kon kompliká e kaso ta, por ilustrá e hecho ku universidatnan di Geneve, Paris i Strasbourg riba petishon, a ehekutá un investigashon pa duna opinion tokante e konstelashon estatal di Kòrsou. Remarkabel ta ku mester a konkluí ku tin un asina yamá ” descending opinion” ku kier men no ta tin un akuerdo komun.
Korte despues a disidí ku den òktober 2014 lo kontinuá i lo tende algun testigu, pa despues realisá e “pleidooi” final i despues duna veredikto.
- DISPUESTO PA YEGA NA UN “SCHIKKING”
Den luna di ougùstùs 2014, un siman promé ku e parti final di e kaso KOI a aserká CSOF pa sinta na mesa pa wak si por yega na un areglo mutuo. Presidente nobo di CSOF sr. Jean Francisca i sr. Roy Bottse a bai Laussane den sèptèmber 2014 i despues di un reunion difísil a duna di konosé ku CSOF ta dispuesto pa koperá (schikking) basta KOI kumpli ku e kondishonnan palabrá. KOI a bai di akuerdo i partidonan a firma pa korte pa posponé e kaso pasombra nan ta trahando riba un asina yamá “schikking”, un areglo ameno. Aunke tur kos a ser klabá por eskrito, KOI no a kumpli ku nada ku a firma. Hasta por bisa ku KOI no a aktua na buena fe. Reunion General di CSOF ku konstantemente a wòrdu informá kon kos ta desaroyá, a diskutí riba loke ta pasando, pa despues unánimamente a tuma e desishon pa duna bestür instrukshon pa via e abogadonan informá korte ku CSOF ke kontinuá ku e kaso den korte.
Den e kaso diferente aspekto di lei internashonal ta hunga un ròl pa por husga ku KOI ta violando e derechi di CSOF / Kòrsou. Entre tantu ta importante pa sa si tin kualkier partido ku lo sufri daño si KOI rekonosé CSOF. KOI mester a demonstrá si tin partidonan komo tal. KOI a laga sa ku esei NO ta e kaso. Importantísimo pa e kaso ta ku sr. Ivar Asjes den su funshon komo Promé Minister a sòru pa Reino Hulandes manda un karta ofishal, firmá dor di Minister Timmermans ( Asuntonan Eksterior) pa korte na Suisa deklarando firme ku Reino Hulandes ta sostené e lucha di Kòrsou kompletamente i ta pidi KOI pa rekonosé CSOF.
- SESHON FINAL TA KONTINUA DEN YANUARI 2016
Dia 20 i 21 di yanüari benidero representante di CSOF, den persona di sr. Jean Francisca, sr. Rein Persaud i sr. Roy Bottse , huntu ku e abogadonan internashonal lo tin a tarea históriko pa konvensé korte na Laussane ku Kòrsou ta un pais di bèrdat, un pais digno ku meresé rekonosementu olímpiko. Ademas, ku nos struktura konstitushonal tin tur aspekto pa konsiderá nos un estado òf pais independiente, ku Kòrsou ta ser akseptá total den nos region komo pais. Entre tantu Kòrsou ta miembro di Parlatino un organisashon di Parlamentonan di paisnan di Amérika Latino. Tambe lo enfatisá i prueba ku Kòrsou tin un struktura deportivo strukturá i serio, ku ta un di e eksigenshanan di Charter Olímpiko i regular ta produsí deportistanan di nivel regional, kontinental i asta mundial den diferente ramo di deporte.
Ku otro palabra KOI ni tampoko organisashonnan regional tin motibu bálido pa tene pais Kòrsou afó, pero pa akseptá pais Kòrsou komo un digno parti di mundu ku derechi pa representá su mes na tur plataforma internashonal inkluso ku su nòmber KÒRSOU i su bandera ta waya durante weganan regional, kontinental i olímpiko. T’esei te meta di e lucha di CSOF.
CSOF ta konfia ku pueblo di Kòrsou den su totalidat ta sostené e lucha aki i ku kada persona na su manera, lo sabi di manda vibrashon positivo riba e asuntu aki pa yega na un veredikto na fabor di nos dushi pais Kòrsou.
“CNOC” Curaçao Nationaal Olympisch Comité.
“CSOF” Curacaose Sport & Olimpische Federatie = “FDOK” Federashon di Deporte i Olímpiko Kòrsou
“CNOC” ta konsisti di: representante di FDOK i presidente sr. Rignaal Fransisca
representante di Federashonnan sr. Wilfrido Coffi i sr. Kenneth Pieter konseheronan sr. Rein Persaud i sr. Roy Bottse


text:
September ta luna pa duna atencion un biaha mas na nos monumentonan. Despues di un Wiki Loves Monuments exitoso na 2020. Stichting Monumentenfonds Aruba ta bek cu e competencia di fotografia mas grandi na mundo cu e meta pa documenta monumentonan rond mundo.
Wiki Loves Monuments ta un competencia internacional di fotografia organisa pa Wikimedia. Wikimedia ta e organisacion tras di Wikipedia, e encyclopedia gratis y un colaboracion global sostene pa boluntarionan.
E competencia a inicia na 2010 na Hulanda, despues a expande pa Europa y mundo henter colectando asina informacion di 1,5 miyon monumento di 76 pais y mas di 1,7 miyon di fotografia entrega pa mas cu 600 mil participante.
E competencia ta consisti di un competencia nacional y un internacional:
Mas di cuarenta pais rond mundo ta organisa tur aña un competencia nacional cu nan propio reglanan y eventonan pero cu un tema en común; monumentonan.
Cada competencia nacional lo nomina nan ganadornan pa participa na e competencia internacional. E fotografianan aki lo wordo juzga pa un hurado internacional cu lo scohe e mihor imagennan entre tur e paisnan participante. Na 2021 Aruba no a organisa WLM pero a forma parti di e hurado internacional.
Herencia Cultural ta un parti importante di informacion cu Wikipedia ta collecta y comparti. Tur hende por aporta cu informacion pa medio di imagennan y of articulonan.
Un imagen ta bal mas cu mil palabra y asina aki un y tur por descubri e cultura, historia y significado scientifico di nan pais y comparti esaki cu mundo henter.
E aña aki pa di cinco ocasion Stichting Monumentenfonds Aruba lo organisa un competencia nacional.
E competencia lo tuma lugar na september entre 1 cu 30. Tin algun regla cu ta mara na e competencia manera entre otro e potret mester ta di autoria di e participante y na momento cu upload e potret ta entrega e derecho na Wikipedia pa uso liber.
Tur persona cu kier participa na Wiki Loves Monuments mester simplemente tuma un fotografia di un monumento di Aruba y load esaki via Wikimedia entre 1 y 30 di september. Ta hopi importante si pa e persona registra riba Wikimedia.
Depues di 30 di September un hurado local di 3 persona lo evalua tur e fotografianan y scohe esun ganador. Tambe lo nomina e mihor dies imagennan cu lo sigui participa den e competencia internacional.
Pa tur e reglanan y informacion tocante participacion por sigui nos facebook page Stichting Monumentenfonds Aruba y nos website www.monumentenfondsaruba.com


text:
Oranjestad – E team di Rotaract Club of Aruba ta den ful swing cu e coleccion y finalisacion di e proyecto anual di ‘Back ToSchool project’ 2021. E proyecto aki tin como meta pa yuda nos muchanan bishitando scolnan basico na diferente districto rond di Aruba cu materialnan di scol pa asina habri un aña escolar cuconfiansa.
Pa 29 aña caba Rotaract Club of Aruba su miembro y boluntarionan ta uni hunto cu famia y maestronan bou di e proyecto ‘Back To School’. E aña aki e meta ta pa facilita 150 mucha di 4e, 5e, y 6e klas bayendo scol na diferente partinan di Aruba cu articulonan di scol – entre otro uniform, potlood, pen, schrift, tas y mucho mas.
Claro, e proyecto aki no por (a) wordo realisa sin e ayudo di nos comunidad. P’esey, nos ta invita pueblo completo un biaha mas papasa na DYON CENTER e Diasabra aki 31 di Juli 2021 pa yudanos colecta articulonan pa nos muchanan por tin otro aña escolar exitoso un biaha mas.
Rotaract Club of Aruba ta gradici Aruba pa e cooperacion pa hasi e projecto aki un realidad. Na tur studiante, Rotaract Club of Aruba kier deseabo un feliz vakantie y éxito pa e aña escolar nobo.


text:
Un contibucion di Al Figaroa
Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan.
Ta na es momento aki cu un cuidadano di e pueblo a bin reconoce Francisco y a pidie su ayudo como cu rumornan ya caba a yega e pueblo di su don y habilidad di papia cu criaturnan di Dios. Na mes momento aki Francisco a dicidi di bay subi e sero en busca di e wolf. Despues di oranan di busca e a bin topa cu e wolf y a some pa papia cune. Y segun storia ta conta, Francisco a hala su orea, dune un lastra y pone pidi pordon pa su actonan. Al fin y al cabo, Francisco a sera un pacto cu e wolf, poniendo su pata den su man, pa nunca mas ataca e pueblo y en cambio e pueblo lo duna e wolf di come, pa asina e no pasa hamber mas. For di e dia aki, dicho hecho, tanto e pueblo y e wolf a keda biba na pas tratando otro manera igual di otro.
Francisco no solamente a wordo reconoci pa e acto aki, pero pa diferente logro mas cu e a logra den su bida. Den su oracionnan solito den mondi su unico publico tabata e parha, coneu y otro criaturanan di mondi cu tabata bin scuche. Y sin duda alguno, nan tur tabata sinta alrededor di dje pa scucha su palabranan y nan tabata conteste moviendo nan curpa den harmonia.
Cuatro di oktober, dia di tur e criaturnan canando, bulando y landrando riba mundo. E celebracion cu tambe a wordo otorga na nos como dia di humanidad pa celebra, pa e criaturanan cu ta biba alrededor di nos tambe ta existi un dia special y tur esaki ta danki na Francisco di Bernardone, awe mihor conoci como Francisco di Assisi. Su lucha pa trece pas na mundo y pa uni tur loke ta biba entre nos, Francisco merecidamente a ricibi e ultimo prueba y regaldo di cielo, esta Stigmata.
Cuatro di oktober e anja aki ta marca e di 785 anja cu Franciso a bay laga nos lagando atras algo dimas maravilloso.
Autor: A. Figaroa ©


text:
Prioridadnan ta pa mehora, trece trankilidad y paz bek den enseñansa
ORANJESTAD: Durante siman reunionnan a continua cu diferente “stakeholders” den e veld di enseñansa. Diahuebs atardi na Bestuurskantoor Minister di Enseñansa y Deporte Sr. Endy Croes a reuni cu Sr. John Hessen Inspector General y Sra. Anoutcka Koolman- Burleson di Inspectie Onderwijs. A delibera riba varios puntonan di interes y importante pa nos enseñansa.
Tabata un bon reunion y manera Minister a priminti ta scucha, analysa y bin cu un maneho pa reestablece trankilidad y paz bek den enseñansa y pa logra esaki lo traha cu portanan habri pa scucha tur “stakeholders” pa e bienestar general. Hunto nos por.
Minister Endy Croes y Inspectie Onderwijs a sali satisfecho di dicho reunion.


text:
Mi a mira un comentario riba Facebook tocante e falta di educacion sexual na scolnan. Y mi ta asombra cu maske nos ta desaroya lihe, tin ora te hasta demasiado lihe, den hopi sentido, ora ta toca e tema di educacion sexual poco ta cambia. Educacion sexual semper lo keda un tema super necesario, pero delicado na scolnan. Ni maske un grupo grandi di majornan ta apoja e tema, ta keda e miedo di e majornan cu ta contra. Hoooopi anja pasa mi tabata den un oudercommissie cu kier a introduci un projecto nacional riba e tema. Basa riba normanan universal y profesional. Toch no a logra… nos cultura di miedo ta stroba hopi y tanten abuso di mucha ta sigi y sigi… y comunidad ta bira cara otro banda pa no mester mira e sombra di nos mes…
Continue reading “E regalo di mas grandi pa un mama no ta ‘cos’….”
E regalo di mas grandi pa un mama no ta ‘cos’….
Diadomingo awor ta dia di mama… ban dedic’e tambe na e yiunan di mama… e regalo mas grandi pa un mama ta pa honra su yiunan… y duna nan respet como yiu y creacion di Dios…ban stop abuso di mucha…


text: Diabierna atardi a drenta informe di un accidente cu hende herida dilanti ex-Pacifico Restaurant na Paradera, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un Nissan Note biniendo for di pariba a bay bira na man robes dilanti un Suzuki Vitara biniendo for di pabao. E impacto tabata fuerte unda ambos chauffeur a resulta herida y e autonan cu bastante daño material. Na yegada di e ambulans nan a atende ambos victima levemente herida na e sitio mes.


text: Entrante awe por bolbe cuminsa inscribi pa e projecto YAMO (young adults moving on) di SEDA (stichting educacion digital arubano) cu a inicia e aña aki na Maart, pero awor ta bolbe habri inscripcion pa Augustus e inicia. SEDA ta un organisacion non profit cu ta traha specificamente pa educacion en general na Aruba. E projecto YAMO ta haya awor studiantenan cu pa un motibo of otro no por sigui nan school normalmente, cu nan por sigui materianan cu lo yudanan hisa nan nivel di idioma (hulandes-ingles-spano), rekenen / wiskunde, boekhouden, computacion. E programma tin un duracion di 10 luna. A cuminsa cu un grupo cu ta atende ful siman di 2:30pm-4:430pm cu dos materia pa dia di dialuna pa diabierna. SEDA ta traha cu diferente organisacionnan social na Aruba y cu colaboracion di EPI pa localidad. Studiantenan por volg e lesnan online of presencial. E cursonan ta wordo duna pa docentenan cu ta duna guia online of personal pa asina studiantenan por hisa nan nivel den e diferente materianan. Pa mas informacion di SEDA, por bay riba e website sedaruba.org of por tuma contacto cu SEDA via telefoon 5687399. Hunto cu CEDE Aruba, SEDA ta contribui na yuda e enseñansa di Aruba, usando technologia y guia personal pa e studiante cu pa un of otro motibo no ta den un organisacion educativo actualmente. Un danki na CEDE Aruba cu ta esun cu ta hasi e projecto aki posibel den cooperacion cu EPI, FPNM, WGK, ADRA, Casa Cuna, SKOA, Fundacion Respetami, OC, Fundacion Guiami, Centro pa Hoben y Famia, Minister di Enseñanza Ciencia y Desaroyo Sostenible y tur cu a kere den e projecto aki y cu ta traha duro pa garantisa cu ningun mucha of hoben keda atras den enseñansa.


text:
Poder di Intencion ta un energia Universal na cua nos tur tin aceso! E ta hasi posibel pa nos co-crea E Bida cu nos ta desea di berdad.
Re- programa bo mes cu e pensamentonan aki:”Mi ta stima mi mes, mi ta acepta mi mes manera mi ta, mi ta aproba mi mes”… “Mi ta sano y perfecto manera mi a ser crea, mi tin e curpa ideal”, “Mi ta e jiu stima di un universo abundante: nada ta falta mi”.
“La primera lección que he recogido del libro. Aprender a descubrir las mentiras de tu ego y desbaratarlas en base a 6 frases:
1. No SOY lo que tengo. Mis posesiones no me defienen como persona.
2. No SOY lo que hago. Lo que consigo no me define como persona.
3. No SOY lo que los demas piensan de mi. Mi reputación no me define.
4. No ESTOY separado de los demás. No es mi cuerpo lo que me define como ser único.
5. No ESTOY separado de todo lo que me falta en la vida. Las cosas están allí, porque el universo es abundante, solo tengo que mirar bien y aprovecharlo.
6. No ESTOY separado de Dios. Mi alma es parte de Dios, y como tal, inmortal e infinita.”
Diasabra, januari 14-21-28… Workshop ‘ 2012 y bo proposito di bida’, combina cu Wellness cu puro naturalesa. Basa riba e buki ‘The Power of Intention di dr. Wayne Dyer. E
Poder di Intencion ta un energia Universal na cua nos tur tin aceso! E ta hasi posibel pa nos co-crea E Bida cu nos ta desea di berdad.
Esaki y mas bo por hasi na e workshop aki! Bin cu bo famia, amigo, colega of bo so.
Pa workshop: 25 Afl.
Mas info & registra? Jama 741 3300 (Ingrid) of 734 1994 (Francis)
bo por bishita www.camacuri.com of www.comprondiendobida.com
Riba Facebook bo por bishita e paginanan: Comprondiendo Bida of Aruba Wellness Garden
Ingrid Werleman y Francis Bulters ta menciona loke nan a topa den e prome workshop ‘Wellness cu Puro Naturalesa’: “Synergia, gratitud, alegria, relajacion, union, Amistad, respet, amor pa naturalesa, amor y orgujo pa Aruba y su hendenan”.
E bunitesa ta cu a bin hendenan di diferente nacion y profesion y tur a uni manera un famia grandi pa juda otro logra e meta. Asina a keda demostra cu tin necesidad na e tipo di workshop asina cu ta algo full diferente cu nos ta custumbra cu ne normalmente. Asina nos por uni nos forsa pa crea hunto un Aruba mas duradero y cu mas union. Diarason awor, okt. 5 ta ripiti e workshop.
Weekend cu a pasa a tuma lugar e prome workshop ‘Wellness cu Puro Naturalesa’ na e beach poco pariba di Wilhelmina Park. E workshop ta un projecto di Comprondiendo Bida y Camacuri Wellness Garden. E workshop a atrae hopi atencion pa motibo di su concepto unico na Aruba. E la combina e forsa curativo y relajante di nos naturalesa cu hendenan cu a bin cu e intencion di busca balansa y harmonia pa nan curpa, mente y alma. Y esaki nan a haja sigur sigur. E bunitesa di e evento tabata cu un grupo di hende cu no tabata conoce otro a hasi un contacto asina bunita den solamente un par di ora y ya desde un inicio. Tabatin asina hopi elemento cu e organisadornan tabatin den mente ora a nan a planea e evento. Ingrid Werleman y Francis Bulters ta menciona entre otro: “Synergia, gratitud, alegria, relajacion, union, Amistad, respet, amor pa naturalesa, amor y orgujo pa Aruba y su hendenan”.
E bunitesa ta cu a bin hendenan di diferente nacion y profesion y tur a uni manera un famia grandi pa juda otro logra e meta. Asina a keda demostra cu tin necesidad na e tipo di workshop asina cu ta algo full diferente cu nos ta custumbra cu ne normalmente. Asina nos por uni nos forsa pa crea hunto un Aruba mas duradero y cu mas union.
E atardi tabata light, relaja y toch jen di contenido y profundidad cu tur hende a comparti. E tabata tin flow y a bay hopi espontaneo, den union, tur hende tabata acepta otro na un forma bunita.
Dor cu tabatin tambe algun masajista presente e participantenan a haja te hasta un treat di masashi cu a laga nan totalmente relaja. E programa a ensera rek y strek, scrub cu judansa di lama, massage bo mes cu hot stones di Aruba y azeta di massage cu tur hende a encanta, traha na cas y cu a laga e cutis super suave. A caba e evento cu un meditacion relajante y despues a comparti dushi thee cu nootjes y fruta.
A tene e grupo chiquito pa asina tur hende por haja suficiente atencion. Pa duna mas hende chens pa participa ta organisa un otro workshop ‘Wellness cu Puro Naturalesa’ diahuebs awo, oktober 6 y diasabra, oktober 15 di 5 or atardi pa 7 or anochi. Esaki ta un bunita oportunidad pa bin den famia y hasi un actividad cu ta transforma bo bida pa uno hopi mas bunita y yen di energia bunita. E workshop aki tambe lo ta pa un prijs special di solamente 25 florin pa nos hendenan local.
Mas info & registra? Tel. 741 3300 (Ingrid) Tel. 734 1994 (Francis) of bay na e websitenan www.camacuri.com of www.comprondiendobida.com of Comprondiendo Bida riba Facebook.


text:
Durante di un konferensia di prensa e organisashon Show Latino a presentΓ‘ nan prΓ³ksimo proyekto. Show Latino ya ta bon konosΓ pa nan konsepto baliabel BFiesta FinaB, ku entre otro a yega di presentΓ‘ Grupo Extra i resientemente BEl Chaval de la BachataB Γ‘mbos a resultΓ‘ eventonan sumamente grandi i eksitoso. E siguiente ta programΓ‘ pa djasabra 1 Γktober 2022, i lo toka turno na un di artistanan di merengue ku renombre mundial, Fernando BEl MayΓmbeB Villalona ku su Orkesta for di RepΓΊblika Dominikana!
Kiwanis KΓ²rsou ta bon konosΓ pa su proyektonan sosial riba nos isla i ta konsiderΓ‘ e evento aki komo un tremendo oportunidat pa den kuadro di nan programa i proyektonan krea fondo di manera ku por inbertΓ bΓ¨k den nos komunidat. A yega na un akuerdo di koperashon entre Kiwanis KΓ²rsou i Show Latino pa uni forsa i realisΓ‘ e grandioso evento aki dia 1 Γktober prΓ³ksimo. Nan tambe ta forma parti di e tim organisatorio pa e fiesta baliabel ku Fernando Villalona!
*Benta di Karchi:*
Lo start ofisialmente djaluna 29 ougΓΉstΓΉs 2022 ku benta di karchi. WTC lo keda partΓ den tres (3) sekshon; VIP mesa, VIP Single i sekshon General. Karchinan pa e sekshonnan di General i VIP Single lo ta optenibel na e respektivo preisnan di Fls. 65,– i Fls. 125,– na Mensing, Tik Tak, Beep Beep, 24 UUR, La Fogata, Kiosko di BriyΓ¨chi na Mangusa Hyper i Nicolas Barbershop na Wishi. Pa kompra i reservashon di karchi pa e sekshon V.I.P. sintΓ‘ na mesa por yama e number 699 – 3671 pa mas informashon.


text:
Prome Minister ta splica tocante e MFA-nan cu a wordo construi door di e gobierno anterior HUUR A SUBI FOR DI 36 MIL FLORIN PA 3.3 MIYON FLORIN PA AÑA
Premier Evelyn Wever – Croes:
Prome Minister ta splica tocante e MFA-nan cu a wordo construi door di e gobierno anterior
HUUR A SUBI FOR DI 36 MIL FLORIN PA 3.3 MIYON FLORIN PA AÑA
ORANJESTAD – Prome Minister Evelyn Wever – Croes durante e reunion publico den Parlamento pa trata e Nota di Fin di Aña 2022 (Najaarsnota 2022), contestando preguntanan haci tocante e MFA-nan, a duna un splicacion di esakinan y e status di MFA San Nicolas, dicon San Nicolas nunca a haya su MFA, pero tambe dicon no ta dunanando e mesun servicio na e Hulpbestuurskantoor San Nicolas, compara cu por ehempel na Censo.
Kico a bay fout?
Den e proyecto aki, diferente cos a bay fout, e gobierno e tempo ey a bisa cu lo construi 5 MFA y cu mester bay paga 3.3 miyon florin pa aña na huur pa e 5 edificionan aki. Prome Minister a splica cu como oposicion e tempo ey a haci hopi pregunta den Parlamento, pero niun a wordo contesta. Sinembargo e Parlamentarionan a firma y e MFA-nan a bin. E placa a wordo poni disponibel pa ehecusion di e proyecto aki, pero manera pueblo por a mira, ta pagando actualmente pa 5 edifcio pero a haya 4. Noord, Paradera, Santa Cruz y Savaneta, pero despues placa a caba, pues San Nicolas no a haya.
Remarcabel ta cu antes tabata paga 36 mil florin pa aña pa tur hulpbestuurskantoor na Aruba, varios tabata propiedad di Gobierno y otronan tabata huur. Aworaki ta pagando 3.3 miyon florin pa aña, faltando esun na San Nicolas. Esaki ta un aumento di 9000%.
Situacion actual
Lamentablemente e situacion ey a pone cu tin un problema grandi, pasobra e hulpbestuurskantoor na San Nicolas mester wordo renoba. Actualmente no por ni duna servicio di cahera di impuesto mas, consecuentemente nan a sali y bay den e edificio di Postkantoor pa motibo cu e edificio no ta adecua. Hulpbestuurskantoor ta den e edificio ainda pero no pa mucho tempo mas.
Tin un poco tempo caba trahando riba un plan pa inverti den e edificio. E idea ta pa percura pa remodela e edificio y amplia e servicionan, pero esaki lo conduci na aumento di huur. AIB ta disponibel pa financia e proyetco, pero como cu lo mester bay paga mas huur lo mester bin Parlamento pa aprobacion, Prome Minister Wever – Croes a splica. Actualmente Ta wardando riba e finalisacion di e proceso aki pa tine riba papel pa presenta na Parlamento cu ne.
Finalisando Prome Minister a bisa, e intencion ta pa inverti den e edificio pone funciona optimal y cu e caha di DIMP por duna servicio bek eynan. Despues lo trata e diferente servicionan di Censo, kier trece un loket di Dimas (tin cu regla esaki cu Minister Glenbert Croes) y un presencia mas estable di Directie Sociale Zaken (mester caba di regla esaki cu Minister Rocco Tjon). Di e forma aki ta aumenta e servicionan cu ta duna na e pueblo di San Nicolas.


text:
TUI TA E AEROLÍNEA OFISIAL DI FFK TE KU AÑA 2026!
TUI TA E AEROLÍNEA OFISIAL DI FFK TE KU AÑA 2026!
Djamars 12 di sèptèmber último TUI i FFK a sera un kombenio kaminda TUI a bira e aerolínea ofisial pa nos selekshonnan nashonal ku lo representá nos isla den eksterior.
Ámbos partido a firma e akuerdo aki na FFK pa despues bai riba e tereno na Stadion Rignaal ‘Jean’ Francisca kaminda a inmortalisá e momentu aki, ku ta representá e komienso di un bunita relashon entre TUI i FFK. Awor, FFK ta konta ku un partner mas ku lo sòru pa tur nos selekshonnan yega nan destinashon sano i salvo, kontando ku un tremendo servisio durante e buelo ku TUI ta konosí pa brinda su pasaheronan.
“Ta ‘great’ di por bula ku TUI pa enkaminá nos biahe rumbo pa Mundial ku un aerolínea konfiabel i ku hopi eskperensia pa plania biahenan”; tabata palabranan di e presidente di FFK
Sr. Ramiro Griffith. FFK tin un soño ku nos ta trahando duru pa alkansá, esta klasifiká pa Mundial di FIFA 2026. “Nos komo TUI tambe ta kere den e soño aki i ta p’esei nos ta sumamente kontentu, orguyoso i agradesido di por forma parti di e proyekto aki i ku FFK ta kere den TUI” Sr. Rick van der Pluijm, Head of TUI Dutch Caribbean a alegá.
Pues kuminsando ku e biahe ku nos selekshon nashonal mester hasi pa Indonesia pa nos proksimo kompromisonan i tur otro biahe ku nos selekshonnan nashonal lo hasi te ku aña 2026, lo ta ku aerolínea TUI ku a bira un partner mas di FFK.


text:
…Turismo di estadia a subi ku 4%…
WILLEMSTAD- 22 di sèptèmber 2015 – Ofisina di Turismo di Kòrsou (CTB) ta raportá un bahada leve di 2% den luna di ougùstùs pa loke ta trata turismo di estadia. Sifranan preliminar kolektá pa CTB ta indiká ku pa luna di ougùstùs a registrá un total di 39.885 turista di estadia. Na luna di ougùstùs di aña pasa e kantidat di turista tabata 40.556. E bahada den kantidat di turista for di Venezuela i e kambio den fecha di e evento Curaçao North Sea Jazz Festival ta klaramente reflehá den e sifranan di ougùstùs. Aña pasa e evento mayor aki di nos isla a tuma lugá na luna di ougùstùs kual a influensha e sifranan di ougùstùs positivamente. E aña aki e festival a tuma lugá na sèptèmber pa kual motibu e kantidat di bishitante for di eksterior lo bai keda reflehá den e sifranan di sèptèmber 2015.
Merkado di Europa a registrá un bon prestashon di 10% mas turista na luna di ougùstùs. For di e region aki nos a risibí 16.900 turista di estadia kompará ku 15.309 na ougùstùs 2014. For di Hulanda, e pais for di kua nos ta risibí mas tantu turista nos a risibí 12.585 turista kual ta un oumento di 7%. Alemania a registrá un oumentu di 44%. Un total di 2.085 turista a bishita nos pais for di Alemania. Aña pasa e kantidat tabata 1.449. For di Bèlgika un total di 463 turista a keda registrá kual ta un oumento di 7% kompará ku aña pasa.
E region di Nort Amérika na luna di ougùstùs a registrá un kresementu di 11% ku un total di 5.712 turista. Un kresementu di 3% a keda registrá for di Estádos Unídos kual ta representá 4.995 turista. E esfuersonan di merkadeo di sektor públiko i privá lo sòru pa mehorashon den e prestashon di e merkado di Nort Amérika. E buelonan di Air Canada henter aña for di Toronto ta registrando un oumento eksepshonal. Un total di 717 kanades a bishita nos pais durante luna di ougùstùs. Esaki ta un oumento di 127%.
Region di Sur Amérika a registrá un bahada di 16% na ougùstùs ku ta nifiká un total di 12.207 turista kompra ku 14.484 na 2014. E regulashonnan introdusí na Venezuela dor di gobièrnu venezolano ta reflehá bèk den e sifranan di ougùstùs. Luna di ougùstùs a konosé un bahada di 16% ku un total di 8.109 turista. Dor di monitor e situashon na Venezuela pa algun luna kaba, CTB ya a premirá un kaida den e kantidat di bishitante pa kual motibu a kuminsá hinka e esfuersonan di merkadeo den merkadonan kresiente manera Colombia. E kantidat di bishitante for di Colombia a krese ku 1% na ougùstùs ku un total di 1.294 turista. For di Sürnam i Aruba nos a registrá respektivamente 14% i 48% ménos turista.
Sifranan promé 8 lunanan di 2015
Pa loke ta trata e promé ocho lunanan di 2015 turismo di estadia a krese ku 4% di 287.405 pa 297.643. Un total di 10.238 turista adishonal a bishita nos pais registrando kresementu for di Nort Amérika, Sur Amérika i Europa. E regionnan a registrá kresementu di respektivamente 20%, 1% i 4%. For di region di Karibe nos a registrá un bahada di 3%. E kantidat di anochi ku e bishitantenan a keda nos pais e promé 8 lunanan di 2015 ta mustra un bahada leve di 1%. Sifranan preliminar ta mustra un total di 2.550.567 anochi. For di e karchinan di embarkashon i desembarkashon por konstatá ku 68.0% di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (31%), esnan di ménos ku 150 kamber (13%), bùngalo (16%), apartamentu (7%) i guesthouse (0.9%). E kantidat di turista ku a keda na un akomodashon no registrá ta representá 33% di e kantidat di turista ku a bishita nos durante e promé 8 lunanan di aña. Akomodashonnan no registrá ta akomodashonnan ku no ta aparesé den CTB su sistema di dato.
Hasiendo uso di e modelo ‘Turistika’, CTB huntu ku MEO a kalkulá ku durante e promé ocho lunanan di 2015, sektor di turismo a generá un impakto direkto di 520 mion florin pa nos ekonomia lokal. E montante aki ta representá un oumento kompra ku aña pasa kaminda un total di 486 mion florin a keda generá. Region di Europa a generá un total di 241 mion florin kual ta 46% di e totalidat. Su tras ta sigui region di Sur Amérika ku 127 mion, Nort Amérika ku 107 mion i e entrada generá for di region Karibe a keda kalkulá na 29 mion florin.


text:
Piedra ta konta kuenta na Kòrsou, Boneiru i Aruba
Seri di Herensia Kultural
E habitantenan original di Kòrsou, Boneiru i Aruba, esta indjannan, no tabata konosé uso di metal.
Nan a haña nan ta usa piedra natural, ku naturalesa a brinda, pa traha hopi di nan hèrmèntnan pa uso di tur dia. Kòrsou, pero tambe su dos bisiñanan Aruba i Boneiru, konosé un gran variedat di piedra di den naturalesa na e islanan akí. Ki sorto di piedra e indjannan di e tempu ayá a usa presis, nan tabatin preferensia pa sierto sorto di piedra i di unda nan a saka nan? Ta di e islanan mes nan tabata òf di fuentenan mas leu? Tur esakinan ta pregunta ku durante luna pasá a okupá mente di e arkeólogo Sebastiaan Knippenberg di Universidat di Leiden, komo parti di un biahe di estudio ku el a hasi na e islanan ABC.
Pa el a haña kontesta riba tur e preguntanan akí, Sebastian a studia e kolekshonnan di arkeologia na tur e tres islanan ABC. Ta trata di kolekshon ku su predesesornan a koba saka aki den kurso di añanan. Ademas el a studia tambe na unda eksaktamente tin e diferente sortonan di piedra adekuá den naturalesa na e tres islanan.
Indjannan tabata sumamente eksigente den skohementu di piedra i nan tabata usa diferente sorto ku vários meta. Por ehèmpel tur sorto di variante di piedra chikí lizu tabata sirbi di materia prima pa traha hèrment pa kòrta, raspa i bora. Piedra chikí lizu, den boka di pueblo yamá tambe piedra di kandela, ta formá di pipita masha fini, pero nan ta tambe sorto di piedra mashá duru ku lo por kompará un poko ku glas. Nan ta sumamente adekuá pa traha hèrmènt skèrpi kuné. Debí na nan struktura formá di pipita masha fini, por traha bon ku nan i kaminda kibra o kòrta nan, ta keda un rant skèrpi. Kompará esaki ku ora bo kibra glas; na e rantnan bo por kòrta bo dede mal kortá. Piedra di kandela tin e bentaha ku e ta mas duru ku glas, ke men ku e ta mas duradero.
Durante ekskavashonnan na sitionan indjan ta haña basta kantidat di piedra di kandela. Hopi di e material ei ta konsistí di loke sobra ora kaba traha e hèrmèntnan. Ademas ta haña na e lugánan ei e hèrmèntnan mes tambe. Mayoria di nan hende no por rekonosé asina fásil. Ta simplemente splenter ku a bula for di un piesa mas grandi, esta e kurason mes di e opheto. Na hulandes arkeólogonan ta yama nan ‘afslagen’. Hopi di e splenternan ei sa tin un rant ku por usa. Ta ora usa un lupa òf bou di un mikroskop por mira klaramente ku algun di e splenternan akí ta gastá pasobra a usa nan, ke men ku nan ta berdadero hèrmènt.
Afortunadamente tin ademas hèrmènt ku ta fásil pa rekonosé. Esakinan ta e pidanan ku indjannan a usa pa traha ku mashá presishon rant di sierto forma, hasi nan di tal manera adekuá pa funshonnan spesífiko. Bor ta e ehèmpel di mas bunita ku tin.
Mayoria di nan no ta ni 2 cm sikiera, pero nan tin sí un punta mashá bunita labrá. A fiha nan na un palu, di moda ku ta fásil pa drei nan durante uso. Awor, despues di a studia e kolekshonnan, a resultá ku indjannan na e tres islanan no a usa e mes sorto di piedra chikí lizu. Den naturalesa na Kòrsou i Boneiru ta topa piedra chikí lizu na vários lugá. Na tur e dos islanan e piedranan chikí lizu akí ta parse otro mashá i ta topa nan na sitionan geológikamente komparabel. Esunnan shinishi skur te kasi pretu, pero tambe nan variantenan kòrá tin na mas abundansia. Na Kòrsou ta topa nan por ehèmpel den Christoffel park, pero tambe na Ronde Klip; na Boneiru na Washington-Slagbaai park i na e parti nòrt di Kralendijk den besindario di Seru Largu. Un komparashon minusioso di e material di e kolekshonnan arkeológiko i e lugánan ku ta topa nan den naturalesa, a indiká ku na tur e dos islanan indjannan a kolektá solamente e materialnan lokal, loke klaro no ta asina asombroso. A resultá tambe ku indjannan na Boneiru a usa e piedranan chikí lizu di Seru Largu. E piedranan akí ta di un kalidat mas haltu i ta aya so tin nan.
Na Kòrsou den naturalesa no ta topa tipo di piedra chikí lizu komparabel ku esunnan di Boneiru.
Na Aruba e situashon ta totalmente otro. Naturalesa no konosé e piedranan ku ta parse piedra di kandela, loke sí ta topa aya na vários sitio ta kuarso blanku. Aunke e kuarso akí ta duru, e no ta adekuá pa traha kuné. Esei indjannan tambe a komprendé, i no ta topa esaki mashá den e kolekshonnan. E material ku mas a usa na Aruba ta un piedra chikí lizu transparente, hopi biaha yamá tambe kalsedonia. Kalsedonia no ta parse e piedranan chikí lizu ku ta topa na Kòrsou i Boneiru, ke men ta di un otro kaminda a trese nan. Probablemente ta di Península di Paraguaná na Kosta Firme di Venezuela ku ta serka ei. Ta posibel ku e komunidat indjan di Aruba i esun di Paraguaná tabata hasi negoshi ku otro, pero no por ekskluí ku indjannan di Aruba a nabegá nan mes bai te na e fuentenan pa bai buska e material.
Banda di e piedranan chikí lizu indjannan a usa un kantidat grandi di otro tipo di piedra. Tabata usa piedra gròf, hopi biaha piedra di santu, pa sleip, skür òf pa mula esakinan pa meskla ku alimento i otro produktonan vegetal. A usa diferente piedra volkániko komo piedra pa bati kuné; ta e ekivalente prehistóriko di nos martin. A kolekshoná e variantenan hopi biaha pretu di e sorto di piedranan ei, yamá diabas òf dolorit, pa traha hacha di nan. E hèrmènt akí nos ta topa denter di e kolonianan di e periodo serámiko, esaki ta e periodo for di tempu ku indjanan a kuminsá dediká nan na agrikultura. Pa a traha nan bibienda di palu i pa nan a prepará tera pa ehersé agrikultura mester a kap hopi palu. Eseinan ta pues hèrmèntnan ku regularmente hende ta topa kaminda ta ekskavá. Ku e meta akí a skohe spesífikamente piedra volkániko, pasobra e tipo di material akí, ademas di ta basta duru, ta prinsipalmente tambe resistente kontra shòk, muchu mas ku piedra chikí lizu. E sorto di piedra volkániko fini ei tin muchu ménos tendensia di kibra, e ta mas ‘tai’ manera hopi biaha arkeólogonan ta bisa. Ta di komprendé ku ta un karakterístika agradabel ora ta trata di hèrmènt, ku kua ta bati ku forsa, manera den kaso di hacha. Un material ku pa loke ta e tai i tambe e duru ku e ta, ta surpasá un piedra volkániko asina, ta ‘yade’, e piedra presioso bèrdè, prosedente prinsipalmente di Asia i Sentro-Amérika i ku ta konosí pa e tantísimo prenda i otro ophetonan partikular ku te ainda ta traha di nan. Promé ku metal a drenta komo opheto di uso, e piedra yade tabata mashá solisitá pa traha hacha kuné. A pesar ku fuentenan di yade ta skars, hende ta topa e ophetonan akí sparsí riba teritorionan ekstenso i por konstatá ku hopi tempu atras tabatin un komèrsio floresiente di e material akí.
A topa na e diferente sitionan ku a koba, tantu na Kòrsou komo na Boneiru, algun fragmento di hacha, ku posiblemente ta trahá di yade. Ta di lamentá ku na e momento akí no por bisa ku ta asina ku sufisiente siguransa, pa motibu ku lo mester pasa e ophetonan pa un análisis kímiko, promé ku por ta sigur ku ta trata akí di yade. Ta asina ku ta eksistí hopi sorto di piedra bèrdè ku ta parse yade i ku wowo di hende no por distinguí un for di otro.
Tòg ta parse ku tin hopi chèns ku tin algun piesa di yade entre nan. Esakinan no ta di e islanan mes, sino prosedente di fuentenan situá mas leu. Posiblemente di Colombia, kaminda supuestamente ta topa e material akí den naturalesa. Sin embargo no por ekskluí di antemano ku e material akí por a bini di Cuba, Repúblika Dominikana òf asta di Guatemala. Aya tin fuente di un variante spesífiko di yade, ku a usa hopi na Sentro-Amérika i na Antianan Chikí nòrt.
Presensia di yade na e islanan ABC ta proba di tur manera ku e komunidatnan indjan akí tabata forma parti di retnan sosial ekstenso i ku nan tabatin material sumamente eksótiko na nan disposishon. Mester tabata pa e komunidatnan akí ophetonan sumamente balioso. No mester mira esaki solamente desde un punto di bista funshonal i estétiko, sino mester konsiderá tambe ku e karakter eksótiko sigur a kontribuí. Por kompará esaki ku uso i konsumo awendia di produktonan eksótiko manera shampaña. Ta kustumber ku fransesnan ta bebe shampaña regularmente pa biña na kualke okashon festivo. Sin embargo, mas leu bo yega for di Fransha, mas importante e okashon ta bira i mas ta konsiderá bebementu di shampaña komo símbolo di un nivel sosial haltu.
Teksto i portrèt: Sebastiaan Knippenberg /NAAM


text:
KÒRSOU ‘Steppingstone’ (sprenplank) pa region di Caribe.
Seri di Herensia Kultural
No pintura riba baranka so
E promé hende ku a skibi tokante ‘arte riba baranka’ na Antia Hulandes, tabata e domi protestant Bosch. Alrededor di 1836 el a deskribí e pinturanan riba baranka na Aruba komo ‘hiroglifo’. Sinkuenta aña despues e pader katóliko Van Koolwijk a bini ku deskripshonnan detayá di e pinturanan riba baranka na Aruba i Boneiru (Onima). E geólogo Martin a konsiderá e ‘figuranan di bestia’ na Aruba komo sin sentido (‘ziellose spielereien’), pero e investigadó Pinart a mira semehansa ku e arte riba baranka na Antia Grandi.
Na promé instansia tabata pensa ku na Kòrsou no tin arte riba baranka. Ta te na 1947 e kontroladó di tráfiko aéreo Ringma a deskubrí e promé pinturanan riba baranka na Seru di Wama (Tafelberg). Un aña despues el a haña pintura tambe na Hato. E sitio akí tabata partikular: banda di pintura, el a topa tambe ku grabashon riba baranka (petroglifo). Na e sitio akí el a koba saka ademas algun skelèt tambe.
Pintura riba baranka ta imágennan pintá riba kurpa di baranka. Nan por ta koló kòrá, pretu òf blanku. Petroglifo hende ta graba riba kurpa di baranka i tin biaha ta fèrf nan duna nan koló. Den Caribe, sin embargo, no a topa petroglifo (manera na Merka i na Suramérika).
E biólogo Pieter Wagenaar Hummelinck tabata e promé ku na 1953 a publiká ekstensivamente tokante arte riba baranka na Aruba, Kòrsou i Boneiru. El a inkluí e konklushonnan di Ringma den su publikashonnan i el a pidi e eksperto hulandes di arte riba baranka Dubelaar pa e studia arte riba baranka na e Islanan A.B.C. Dubelaar a yega na e konklushon ku mester tabatin mas sitio na Kòrsou. Danki na esfuersonan di e grupo di trabou na Kòrsou a bini 24 sitio nobo kaminda ta topa e pinturanan riba baranka na Kòrsou. (1991).
Sitio bieu
Na Kòrsou, Aruba i Boneiru arte riba baranka ta konsistí tantu di pintura riba baranka komo di petroglifo. Esaki ta remarkabel. Na e otro islanan den Caribe (fuera di Antia Grandi) ta petroglifo so a topa. Un gran diferensia pues. Pa por komprendé e diferensia akí, nos mester konsiderá distribushon di arte riba baranka.
Na parti ost di Venezuela nos ta topa petroglifo so (distribuí mas aleu tambe riba e islanan di Caribe). Ta topa pintura riba baranka na parti oksidental di Venezuela i na Kòrsou, Aruba i Boneiru. Na paisnan manera Cuba, República Dominicana i Puerto Rico tambe a haña pintura riba baranka. Pa loke ta arte riba baranka nos por konkluí antó ku Kòrsou tin mas en komun ku e paisnan akí ku e tin ku sobrá di region di Caribe. Na Kòrsou tin dos sitio kaminda ta haña konsentrashon di arte riba baranka, esta na Rincon-Hato i na Chinchó (Sint Joris). Den e region di Rooi Rincon-Hato a topa na un solo lugá tantu petroglifo komo pintura. Ademas, e sitio akí ta pertenesé na un di esunnan mas bieu di Region Caribe.
A proponé UNESCO pa pone e sitio akí komo kandidato pa subi lista di Herensia Kultural Mundial. Total a registrá diesocho sitio. E sitio mas importante den e área di Chinchó ta Ronde Klip. Aki a topa ku mas di shen pintura riba baranka. Tur e dos konsentrashonnan di arte riba baranka ta kuadra ku e fechanan ku a pone di tempu Arkaiko. Ke men, lo por asumí ku mayoria di arte riba baranka na Kòrsou ta kreá pa hendenan arkaiko. Na Boneiru a indiká Onima komo kandidato pa subi lista di Herensia Kultural Mundial i na Aruba e kandidato ta e sitio di Arikok-Ayo.
Steppingstone (sprenplank)
Komo tantu na Antia Grandi komo na Kòrsou (i Aruba i Boneiru) ta topa pintura riba baranka i petroglifo, por konkluí ku mester ta eksistí un relashon entre Antia Grandi i Kòrsou. Tambe pa loke ta nan estilo e petroglifonan di Antia Grandi tin semehansa ku esunnan di Kòrsou.
Tin mas paresido arkeológiko entre Antia Grandi i Kòrsou. Por ehèmpel, a topa hèrmèntnan idéntiko na Cuba i na Kòrsou. E hèrmèntnan akí ta úniko pa region di Caribe. Loke e arkeólogonan Haviser na Kòrsou i Versteeg na Aruba a topa tempu nan a koba, ta mustra ku den tempu arkaiko na Cuba i na e islanan A.B.C. e habitantenan tabatin e mes kustumber di entiero: oker kòrá na frenta di e kráneo i un piedra grandi riba pechu di e defuntu. Haviser a mustra tambe riba e posibel rutanan di migrashon di Venezuela pa Aruba, Kòrsou i Boneiru i despues sigui bai Cuba. Ta parse ku pa e habitantenan arkaiko, Kòrsou a sirbi di un ‘steppingstone’ pa yega i pobla Antia Grandi.
Portrèt: C-26 Ronde Clip, Kueba di jetchi, Ronde Clip N.11.F
Fuente
Kòrsou, ‘Steppingstone for the Caribbean. André’ Rancuret (NAAM 2006).
Teksto: Redakshon di NAAM. Portrèt: grupo di trabou Pintura riba baranka.


text:
ARUBA DOET y Unity Carnival Group a uni forsa un biaha mas y mas cu claro tawata presente durante e dos parada grandinan di Aruba su Carnaval 65.
Hunto cu un grupo di persona cu diferente tipo di limitacion pero yena cu oportunidadnan a join un di e fiestanan cultural di mas grandi na Aruba. Por a nota sigur e entusiasmo di e grupo, caranan contento y creatividad durante ambos parada. Participantenan a baila riba musica deleita pa Hot Ones Band y asina a promove inclusion y a segura cu e grupo a gosa bay goal.
E team di ARUBA DOET y Unity Carnival Group kier gradici tur partner y boluntario cu di un manera of otro a duna un man na e bunita proyecto aki. Masha masha danki pa yuda nos cu e f&b, pega stenchi, pone pluma, make-up participantenen, transporta carosa, instala banner, zorg pa nos tin bon zonido riba caminda, ambiente y mas! Masha masha danki di curason na Setar NV, Boogaard Assurantiën NV, Nagico Insurances Aruba, Arugas NV, ATHA, Daltra Antilles N.V., Andina Ice NV, Aledda NV, CIBC First Caribbean International Bank Bank, Compra LTD, Tropical Bottling Company, Notariskantoor Rodriguez-Taekema, Print Media, Thunder N Lightning, Deloitte Aruba NV, Refineria di Aruba NV, MedWork NV, Aruba Bank, Post Aruba NV, Fata Morgana, HBN Law Holding BV, Don Pastechi, Manrique Capriles y Ginger Aruba. Masha danki pa e sosten y confiansa. Boso ta master!


text:
Tanki Leendert – Diahuebs anochi a sosode un caso fastioso, momento cu automobilistanan ariba caminda di Tanki Leendert tawata topa un muhe sin paña canando memey di caminda.
Varios persona mesora a cuminsa na avisa polis, fuera di ta crea un peliger grandi pa su mes ta algo cu ningun hende kier pasa aden.
Polis cu aparentemente sa caba di e persona mesora a actua y varios unidad a move cu urgencia unda e la wordo mira.
Dilanti di un sitio nocturno tawata parse cu algun persona a wanta e dama patras di un auto, evitando pa tur hende por mira e dama sunu.
Mientrastanto transportwagen a sali pa buske y hibe mesora direccion Hospitaal, unda cu e lo mester ricibi ayudo.
Durante cu a bay pa transporte esaki no a bay facil, debi cu un cantidad di agente mester a yuda carg’e pa lante y pone den e vehiculo.
Por a tende e dama grita e nomber di Jehova y Jesus.


text:
Pa mas di 5 aña caba Fundacion Telefon pa Hubentud Aruba ta haci un bishita, durante vakantie grandi, den diferente bario na Aruba. E aña aki no tawata otro. E aña aki a bishita 8 bario den 8 dia.
Fundacion Telefon pa Hubentud Aruba a bishita Semelerstraat, Bushiri, Seroe Patrishi, Tarabana, Sabana Basora Noord, Cura Cabai Zuid, Village y De Vuyst. Durante e bishita Fundacion Telefon pa Hubentud Aruba ta duna mayornan informacion tocante e servicionan di Fundacion Telefon pa Hubentud Aruba. Durante e bishitanan Fundacion Telefon pa Hubentud Aruba a logra di duna informacion tocante nan trabao na 5180 persona.
Awendia tur dos mayor ta traha. Esaki ta pone cu hopi biaha e yiunan ta sin supervision di un adulto durante varios ora di dia. Pa e momentonan cu e mayor no por tey, ta importante pa e ser sosteni door di un organisacion cu e por confia. Esaki ta e motibo pa kico Fundacion Telefon pa Hubentud Aruba ta informa e mayornan tocante e servicionan di Fundacion Telefon pa Hubentud Aruba. Fundacion Telefon pa Hubentud Aruba ta un aliado di e mayornan den educacion di nan yiunan.
Fundacion Telefon pa Hubentud Aruba ta contento cu e manera cu nan a ser ricibi den e barionan.
Pa mas informacion tocante di Telefon pa Hubentud den bo Bario por tuma contacto cu Fundacion Telefon pa Hubentud Aruba via nos facebook: https://www.facebook.com/telefon.hubentud/, email: telhubentud@gmail.com of telefon 5886138/ 5884011.


text:
Home Tags Alexandra Van Huffelen
Tag: Alexandra Van Huffelen
Gobierno ta den proceso pa cumpli: Na Juli ta paga...
Aruba ta e unico pais, cu ta asina leuw, pa cumpli cu condicionnan di Hulanda, pa asina na luna di Juli por paga bek 5% di salario na ambtenaarnan....
Prome reunion virtual cu secretario di estado di Asuntonan di Reino,...
Prome Minister Evelyn Wever-Croes: “Mi tin tur confiansa cu e ta bay ta un periodo interesante den cual nos ta bay logra cosnan grandi pa Aruba” Dialuna 10 di januari 2022...


text:
KRALENDIJK – USIBO kier pidi tur trahadó pa pone bon atenshon na e medidanan di ayudo ku a keda anunsiá pa departamentu di Asuntonan Sosial i di Labor. Si bo ta duda den kualkier informashon ku bo a risibí, tende na radio, mira na televishon o lesa den korant, no tuma ningun akshon riba bo mes, sino akudí na e departamentu di SZW, ku ta keda den Playa kaminda e dòkter di seguro ta.
Si bo ta traha na un empresa i e empresa aki por demonstrá ku ela bai atras ku 20% o mas di benta e por bin na remarke pa apelá riba e medidanan di urgensia di ayudo ku ministerio di labor i asuntunan sosial a publiká. E medida ta enserá ku si no tin trabou i pa tal motibo e dunadó di trabou ta mandabo kas, e dunadó di trabou lo risibí un kompensashon di 80% di bo sueldo máksimo di dia. E dunadó di trabou ta obligá di pasa e montante aki pa e trahadó. E 20% sobrá e dunadó di trabou no ta obligá pa duna e trahadó, pero por yega na un akuerdo sea ku e trahadó o kaminda tin sindikato ku e sindikato ku si e ta paga e 20% aki si òf nò. E medida aki ta konta ku forsa retro-aktivo te ku 13 di mart 2020.
Pa loke ta trahadónan ku a pèrdè nan trabou entrante 13 di mart, nos kier rekomendá nan pa bai e departamentu i informá bou di kua areglo bo ta kai. Ta bon tambe pa informá bo sindikato na kua bo ta afiliá. Nos di USIBO en todo kaso ta di opinion ku e retiro ei no ta bálido i ku kisas ela tuma lugá pa motibu di e konfushon ku tabata reina, ya ku e medidanan di parti di ministerio di asuntunan sosial i di labor no tabata konosí e momento ei. Mandamentu di trahadó ku vakashon boluntario o obligatorio na nos opinion tampoko tin sentido, ya ku kedando kas, outomátikamente tambe e dunadó di trabou lo risibí e 80% di kompensashon ku e ta obligá di pasa pa e trahadó.
Trahadónan independiente ku tin eenmanszaak, manera entre otro taksistanan ta bin na remarke pa risibí 80% di e sueldo mínimo komo kompensashon básiko komo konsekuensia di e situashon. Ademas nan tambe por hasi apelashon riba e medidanan adishonal ku gobièrnu di Boneiru ta ofresé. Si tin duda USIBO ta rekomendá pa bai e departamentu di SZW.
USIBO kier trese dilanti tambe ku departamento di asuntunan sosial i di labor lo no trata ni duna pèrmit pa retirá trahadó ku pa motibo di e situashon di e virus di korona e empresario kier retirá. Trahadónan ku ta riba kòntrakt determiná, e dunadó di trabou por keda sin alargá e kòntrakt ora e kòntrakt vense. Un ehèmpel si e trahadó su kòntrakt ta terminá 31 di mart, e dunadó di trabou no ta obligá di alargá esaki despues di 31 di mart 2020. Si e hasié e por apelá riba e medida. No ta pèrmití pa terminá un kòntrakt temporal promé ku e tempu pasa uzando komo argumento virus di korona. Terminashon asina ta ilegal i e trahadó por hiba e dunadó di trabou korte pa eksigí pa e kumpli. Aki tampoko e departamentu di asuntunan sosial i di labor lo no duna koperashon. Otro formanan pa organisá e negoshi den e situashon aki ta posibel den konsulta ku e trahadó(nan) òf kaminda tin sindikato den konsulta ku e sindikato.
USIBO TA HASI UN YAMADA NA TUR TRAHADÓ PA NO FIRMA NADA TANTEN KU BO NO BUSKA INFORMASHON VERÍDIKO SERKA E DEPARTAMENTO O SERKA E SINDIKATO NA KUA BO TA AFILIÁ.
Medidanan adishonal di OLB den e situashon di virus di korona.
Entidat Públiko di Boneiru tambe a anunsiá banda di e medidanan ku gobièrnu ulandes a tuma, medidanan adishonal. Aki tambe USIBO kier hasi un yamada na tur trahadó pa si bo ta duda, bai na e servisio di komunidat i kuido ku ta keda pabou di banko RBC i/o enfrente di ofisina di Registro Sivil buska informashon.
USIBO, pero tambe e organisashon di dunadónan di trabou ta den konsulta estrecho ku otro, mirando e situashon spesífiko ku Boneiru ta aden i mas importante ainda, mirando e impakto serio sosial-ekonómiko ku e situashon aki tin i lo bai tin, pa formulá medidanan adishonal pa en todo kaso garantisá ku tantu e merkado empresarial i esun laboral tin trankilidat, pero tambe pa pensa kon ta bai stimulá e ekonomia su rekuperashon mas lihé posibel ora e kalamidat aki pasa.
Posponemento Kongreso i Dia di Labor
Mirando e ampliashon di medidanan ku gezaghèber a tuma relashoná ku e virus di Korona e desishon no por ta otro ku USIBO tin ku posponé Kongreso planiá pa dia 28 di aprel 2020 i tambe posponé konmemorashon di Dia di Labor promé di mei 2020. Lo anunsiá despues kon lo sigui ku e dos dianan aki mas leu den aña.
USIBO finalmente kier deseá henter pueblo di Boneiru un felis siman, kuida bo salú, sigui estriktamente e instrukshonnan di outoridat pa protehá bo mes i bo próhimo i pa asina huntu den union nos enfrentá e tempunan difisil nos dilanti pero ku e konvikshon ku nos lo sali viktorioso.


text:
Minister Geoffrey Wever na inicio di Export Week 2022: Conquering New Horizons
Dialuna 27 juni 2022, Minister di Asuntonan Economico, Comunicacion y Desaroyo Sostenibel, mr. Geoffrey Wever, a inaugura e comienso di Export Week 2022. Export Week 2022 ta organisa pa Directie Economische Zaken Handel en Industrie (“DEZHI”) y su unidad di Exprodesk, y ta dirigi pa tur entrepreneur y comerciante local. Export Week 2022 lo enfoca riba temanan moderno di business, manera ultimo informacion y “trends” di e-commerce, blockchain, cryptocurrency, digital marketing y mas.
Participantenan tambe lo tin e oportunidad di stel un “digital wallet” durante e curso pa uzo propio di moneda digital (crypto currency), asina demostrando cu no ta solamente nos ta preparando pa futuro, pero ya cu e tecnologianan moderno ta existi caba y di parti di gobierno di Aruba ta ser presenta na nos comunidad den un forma educativo.
Di parti di ministerio di asuntonan economico, Minister Wever ta contento di mira e interes grandi un bes mas na e evento educativo aki. “Nos di gobierno di Aruba ta contento di por contribui di tur forma posibel na e educacion y mehoracion di nos comunidad empresario”, minister Wever a menciona durante su discurso. Asina tambe a desea tur participante exito y pa nan mantene nan mes cu maximo creatividad den e siman binidero.
“Conquering New Horizons” ta e tema e biaha aki, y ta enfoca riba e posibilidad di exporta producto of servicio pa exterior. Pa por haci esaki e ta rekeri pensamento “outside the box” – fuera di lo comun – pa aserca un oportunidad (of soluciona un problema) door di provee un servicio of benta di producto. Horizonte nobo tambe tin di haber cu tecnologia cual ta keda modernisa y modifica continuamente, cual como pais mester crea un cultura di adaptacion y flexibilidad pa por “keep up”.
Minister Wever kier desea tur clase di exito na e participantenan, y tambe gradici e organisadornan y tambe contribuidornan di evento aki. Diabierna su persona tambe lo duna un presentacion durante e clausura di Export Week, asina tambe brindando su experticio y conocemento na e comunidad empresario local.


text:
“Dios ta amor, y amor ta Dios,
maske mi no ta na e mundo aki,
tur dia lo mi ta banda di boso curason,
mi por stens di loke Señor ta haci”.
Salmo 33
Cu hopi tristeza na nos curason, pero conforme cu e boluntad di nos bon Dios, nos ta anuncia fayecimento di nos Mama, nos Wela, Mi BisaWela, Mi Suegra, Tanta, Prima, Cuña, Comer, Amiga y pa hopi “Nana”:
Sra. Viuda Máxima Kock-Koolman
Cariñosamente yama Chima, Tan Chima of Nana
*27 November 1944 – † 08 September 2022
Na nomber di su:
Esposo: † Thomas Juan “Tommy” Kock
Yiunan:
Burthy y Uka Kock
Angie Kock
Nieta:
Zéninah Kock y Eduard Donata
Nieto:
Zenon Kock
Su pret’i wowo cu a trece alegria den su bida,
su Bisanieta: Elle-Mae Donata
Tur su Rumannan den felis memoria
Tur su Sobrina(o)nan y nan famia
Prima(o)nan y nan famia
Swa y Cuñanan y nan famia
Ihanan, Comer y Compernan,
Amiga y Amigonan
Su bon bisiñanan di semper
Su Muchanan di Garashi di TKST
y demas famia y conocirnan.
Ta keda invita pa acto di condolencia y entiero di nos defunto stima Maxima cual lo tuma lugar diaranson 14 September 2022 for di 9or pa 11or di mainta na Misa Santa Filomena na Paradera y despues pa Santana Pastor Kraanwinkel na Paradera.
Adres pa condolencia: Pavia # 2-A
Nos disculpa si den nos dolor nos por a lubida un of otro famia.
Nos ta lamenta cu despues di entiero nos no ta ricibi bishita di condolencia na cas.


text:
KRALENDIJK – Djaweps atardi tabatin un aktividat na Mangazina di Rei, kaminda a lansa un video relashoná ku abolishon di sklabitut. Promé ku a presentá e video, a dirigí palabra Angelo Alberto i diputado Nina den Heyer, kende ta diputado di kultura. El a menshoná entre otro e lema: No lubidá pasado, pero ban pa futuro.
“E aña aki sí ta bai para ketu na e fecha di konmemorashon, 2020 kita 157 aña ta 1863, fecha ku e hende a bira liber di sklabitut. ‘Coronavirus’ a kita nos balor di libertat i sosial di loke nos a kustumbrá. Hopi strès e asuntu di ‘lock down’ a trese kuné mundialmente. Mi ta hopi gradesido pa e grupo ku a hasi esaki posibel, pa krea loke nos ta bai mira awe. Nos tur ta bin di hendenan di esklabo. Tin diferensia esta esun ku nan a hasi katibu i esun ku ta katibu. Ta un tópiko ku tin ku papia di dje i sigui ku futuro, ”entre otro e diputado Nina Den Heyer a menshoná.
Despues a pasa e video pa medio di un pantaya, pa tur presente por a tuma nota di dje.
Dennis Martinus tambe a dirigí palabra kende a splika kon a yega na e idea pa traha e video. Esnan ku a traha e video tambe a papia di nan eksperensia, ku tabatin un durashon di tempu kòrtiku pa nan a pone tur kos huntu i awe e grabashon ta kla. Ta trata di Jose ‘Ito’ Martis, David Martinus i Jendric Janga.


text:
Diasabra anochi patruya a topa cu un brommer cu dos homber riba dje pero un di nan no tabatin helm...Read more
Diabierna den careda di 11:30 anochi riba e caminda di Savaneta otro banda di kazerne dilanti dominos a sosode un...Read more
Diabierna atardi riba e caminda di Modanza pa Sero Patrishi a surgi un pelea formal entre 9 hoben unda nan...Read more
Diahuebs merdia riba e caminda di Bubali pabou di euroceramica a sosode un accidente di auto cu daño material. Debi...Read more
Diahuebs anochi dilanti di Riu Antillas net pa subi e tereno un taxista den un hyundai van a dal contra...Read more
Diahuebs merdia riba e caminda di Noord net banda di botica Santa Anna a sosode un accidente, unda chauffeur di...Read more
Diaranson anochi na e crusada di Prof Lorentzstraat y Weststraat un accidente fuerte a keda registra unda un señora den...Read more
Diaranson den careda di 5or atardi riba e caminda di Shiribana net dilanti di Subway un señora di edad a...Read more
Diaranson merdia riba La Sallestraat net banda di Imeldakleuterschool un señora coriendo den un honda a bira malo tras di...Read more
Diaranson mainta dilanti di colegio Epi polis a keda informa di dos brommer dilanti e scol sin plachi number. Patruya...Read more
Diaranson mainta alarma a keda activa na Save More Bubali unda un mama pa descuidao a lock ports di auto...Read more
Diamars anochi un dama tras di stuur di un hyundai accent a perde control bay dal den un auto y...Read more
Diamars atardi riba e caminda di Jucuri a sosode un accidente unda un chauffeur di un toyota yaris a perde...Read more
Diamars mainta riba Caya Papa Juan Pablo2 ex Rondweg na Dakota un dama coriendo den un mitsubishi montero a perde...Read more
Diamars atardi riba WVB un señora coriendo den su toyota van Taxi cu turistanan abordo direccion pa airport. Na rotonde...Read more
Diamars atardi riba e caminda di Hooiberg un pickup a bay lora na su man robes net momento cu un...Read more
Diamars merdia riba e caminda di Mahuma pa Buena Vista Peppep pariba di airport a sosode un accidente unda un...Read more
Dialuna atardi riba Prof Lorentzstraat a sosode un accidente unda chauffeur di un pickup hilux a dal tras di un...Read more
Dialuna atardi na e t-weg riba Schotlandstraat banda di caribbean overseas a sosode un accidente unda tres auto tabata envolvi....Read more
E tristo noticia a drenta cu diadomingo 4:25 atardi dokter a constata morto di e baby mucha muhe di 3...Read more